pythainlp/thai-wiki-dataset-v4 huggingface dataset:
คาสเซิลวาเนีย (วิดีโอเกม พ.ศ. 2529)

คาสเซิลวาเนีย  เป็นวิดีโอเกมที่ผลิตขึ้นในปี ค.ศ. 1986 เป็นเกมแนวแอคชั่นและแพลตฟอร์ม พัฒนาและจัดจำหน่ายโดยโคนามิสำหรับแฟมิคอม.
เนื้อเรื่อง.
ไซม่อน เบลมอนต์, นักล่าแวมไพร์เดินทางสู่ปราสาทของเคานท์แดรกคูลา, ที่ที่โผล่ออกมาทุก 100 ปี. ไซม่อนสู้กับบอสหลายตัวเช่น ปีศาจแฟรงเกนสไตน์, อิกอร์, คู่มัมมี่, ผีค้างคาว, เมดูซา, กริม รีพเพอร์ และ เคานท์แดรกคูลาตัวเขาเอง. ไซม่อนเผชิญหน้าแดรกคูลาในป้อมของเขาและปราบเขา. เขาออกจากปราสาทกำลังจะถล่ม.
โรเซ

โรแซนน์ พัก #เปลี่ยนทาง (เกิด 11 กุมภาพันธ์ ค.ศ. 1997) หรือชื่อในวงการคือ โรเซ (เกาหลี: ) เป็นนักร้องและนักเต้นชาวเกาหลี-นิวซีแลนด์ โรเซเกิดในนิวซีแลนด์และเติบโตที่ออสเตรเลีย หลังจากผ่านการออดิชัน เธอได้เซ็นสัญญากับค่ายเพลงเกาหลีใต้ วายจีเอนเตอร์เทนเมนต์ ในปี 2012 โรเซเปิดตัวเป็นสมาชิกของเกิร์ลกรุป แบล็กพิงก์ ในเดือนสิงหาคม 2016 
ในเดือนมีนาคม 2021 เธอเปิดตัวเป็นศิลปินเดี่ยวกับซิงเกิลอัลบั้มชื่อ "อาร์" 
ประวัติ.
ชีวิตช่วงแรก.
โรแซนน์ พัก ("พัก แช-ย็อง") เกิดเมื่อวันที่ 11 กุมภาพันธ์ 1997 ที่ออกแลนด์ ประเทศนิวซีแลนด์ บิดามารดาของเธอเป็นชาวเกาหลีใต้ที่อาศัยอยู่ในประเทศนิวซีแลนด์ โรเซมีพี่สาวหนึ่งคนชื่อ อลิซ อายุมากกว่าเธอสี่ปี โรเซอาศัยอยู่ในนิวซีแลนด์จนอายุ 7 ขวบ จึงได้ย้ายไปที่เมลเบิร์น ประเทศออสเตรเลีย เธอจบการศึกษาชั้นประถมจากโรงเรียนคิวอีสต์ (Kew East Primary School) เมื่อปี 2009 จากนั้นได้เข้าเรียนต่อที่วิทยาลัยแคนเทอร์เบอรีเกิลส์ (Canterbury Girls’ Secondary College) ในชั้นมัธยม และเรียนร้องเพลง กีตาร์ เปียโน และเคยแสดงร่วมกับคณะนักร้องประสานเสียงในโบสถ์
ในปี 2012 โรเซเข้าร่วมการคัดเลือกจากค่ายวายจีเอนเตอร์เทนเมนต์ตามคำแนะนำของบิดา โดยการร้องและเล่นกีตาร์ในเพลง "ไอม์ยัวส์" และ "ไอโวนต์กิฟอัป" ของเจสัน มแรซ และได้อันดับที่หนึ่งจากผู้สมัครราว 700 คน เธอย้ายไปอยู่ในกรุงโซลและเข้ามาเป็นศิลปินฝึกหัดกับวายจีเมื่อวันที่ 7 พฤษภาคม 2012
แบล็กพิงก์.
หลังจากได้รับการฝึกฝนเป็นระยะเวลา 4 ปี มีการคาดการณ์ว่าโรเซจะเป็นหนึ่งในสมาชิกเกิร์ลกรุปหญิงกลุ่มใหม่ในปี 2012 แต่ข้อมูลก็ยังไม่แน่ชัด จนในปี 2016 วายจีได้ประกาศรายชื่อสมาชิกและชื่อกลุ่มอย่างเป็นทางการ โดยมีโรเซเป็นหนึ่งในสมาชิกวงแบล็กพิงก์
โรเซปรากฏตัวครั้งแรกร่วมกับกลุ่มของเธอในรายการ "อินกีกาโย" เมื่อวันที่ 14 สิงหาคม 2016 เปิดตัวด้วยอัลบั้ม "สแควร์วัน" กับเพลงหลัก "บูมบายาห์" และ "วิสเซิล"
การเป็นศิลปิน.
อิทธิพล.
ในบทสัมภาษณ์ทางวิทยุ โรเซยกให้แทยัง สมาชิกวงบิกแบง เป็นบุคคลตัวอย่างในอาชีพของเธอ และถือว่า โทรี เคลลี เป็นอิทธิพลทางดนตรี หลังจากโรเซได้ปรากฏตัวในรายการ "Fantastic Duo 2" กัมมี ซึ่งเป็นบุคคลตัวอย่างในอาชีพของเธออีกคนหนึ่ง กล่าวว่า "เสียงของโรเซนั้นมีเอกลักษณ์เฉพาะตัวจึงเป็นเสียงประเภทที่คนหนุ่มสาวจะต้องหลงรัก
กิจกรรมอื่น ๆ.
ในเดือนกันยายน 2018 โรเซและเพื่อนร่วมวง จีซู เป็นพรีเซ็นเตอร์ให้กับผลิตภัณฑ์เครื่องสำอางจากเกาหลีใต้อย่าง คิสมี ในเดือนตุลาคม 2019 โรเซเป็นพรีเซ็นเตอร์ให้กับ "เพอร์เฟกต์เวิลด์โมไบล์" เกมออนไลน์แบบเล่นตามบทบาทของบริษัทเพอร์เฟกต์เวิลด์เอนเตอร์เทนเมนต์
ในปี 2020 โรเซได้รับเลือกให้เป็นทูตตราสินค้าให้กับอีฟว์ แซ็ง โลร็อง ซึ่งเป็นทูตระดับนานาชาติคนแรกของบริษัทในรอบ 59 ปี และเป็นหน้าตาให้อีฟว์ แซ็ง โลร็อง ในปี 2021 ต่อมาในวันที่ 21 เมษายน 2021 เธอได้รับเลือกให้เป็นทูตระดับนานาชาติคนใหม่ของทิฟฟานีแอนด์โค โดยเปิดตัวผ่านแคมเปญ Tiffany HardWear 2021
ผลงานเพลง.
เครดิตการเขียนเพลง.
เครดิตเพลงทั้งหมดดัดแปลงมาจากฐานข้อมูลของสมาคมลิขสิทธิ์เพลงเกาหลี เว้นแต่จะระบุไว้เป็นอย่างอื่น
ประวัติสโมสรฟุตบอลลิเวอร์พูล (ค.ศ. 1959–85)

ประวัติศาสตร์ของสโมสรฟุตบอลลิเวอร์พูล (1959–85)  เริ่มต้นขึ้นเมื่อมีการแต่งตั้ง บิลล์ แชงคลี ให้เป็นผู้จัดการทีมเมื่อฤดูกาล 1959–60 ซึ่งขณะนั้นทางสโมสรยังอยู่ใน ฟุตบอลลีกดิวิชัน 2 (เดิม) หรือ อีเอฟแอลแชมเปียนชิป ในปัจจุบันจนกระทั่งถึง โศกนาฏกรรมเฮย์เซล ใน ค.ศ. 1985
ในฤดูกาล 1961–62 สโมสรลิเวอร์พูลสามารถคว้าแชมป์ดิวิชัน 2 (เดิม) และได้สิทธิ์ขึ้นมาเล่นใน ฟุตบอลลีกดิวิชัน 1 (เดิม) หรือ พรีเมียร์ลีก ในปัจจุบันจนกระทั่งแชงคลีสามารถพาทีมหงส์แดงคว้าแชมป์ดิวิชัน 1 (เดิม) ในฤดูกาล 1963–64 นับเป็นแชมป์ลีกสูงสุดครั้งแรกในรอบ 17 ปีโดยแชงคลีได้แชมป์ดิวิชัน 1 (เดิม) อีก 2 สมัย เอฟเอคัพ 2 สมัย แชริตีชีลด์ 4 สมัยและ ยูฟ่าคัพ อีก 1 สมัยหลังจากพาทีมคว้าแชมป์แชริตีชีลด์ใน ค.ศ. 1974 หรือก่อนเริ่มฤดูกาล 1974–75 แชงคลีได้ประกาศวางมือหลังจากคุมทีมมายาวนานถึง 15 ปีโดยมี บ๊อบ เพสลีย์ มือขวาของแชงคลีเข้ามาคุมทีมแทน
เมื่อเพสลีย์ได้เข้ามาคุมทีมแทนแชงคลีแล้วเขาสามารถพาทีมคว้าแชมป์ดิวิชัน 1 (เดิม) 6 สมัย ยูโรเปียนคัพ 3 สมัย ยูฟ่าคัพ 1 สมัย ลีกคัพ 3 สมัย และแชริตีชีลด์อีก 6 สมัยโดยแชมป์รายการสุดท้ายของเพสลีย์คือลีกคัพในค.ศ. 1983 หลังจากนั้นเพสลีย์ได้ประกาศวางมือโดยมี โจ เฟแกน มือขวาของเพสลีย์ขึ้นมาคุมทีมแทน
หลังจากเฟแกนได้ขึ้นมาคุมทีมแล้วเขาสามารถพาทีมคว้าแชมป์ลีก 1 สมัย ลีกคัพ 1 สมัยและยูโรเปียนคัพ 1 สมัยก่อนจะประกาศวางมือหลังจากเกิด โศกนาฏกรรมเฮย์เซล ในระหว่างการแข่งขันยูโรเปียนคัพรอบชิงชนะเลิศระหว่างลิเวอร์พูลกับ ยูเวนตุส เมื่อวันที่ 29 พฤษภาคม ค.ศ. 1985 ส่งผลให้ลิเวอร์พูลถูกห้ามแข่งบอลถ้วยยุโรปรายการต่าง ๆ นานถึง 5 ปีโดย เคนนี แดลกลีช ได้เข้ามาทำหน้าที่เป็นทั้งผู้เล่น-ผู้จัดการทีม
เจตน์ ศิรธรานนท์

นายแพทย์เจตน์ ศิรธรานนท์ (เกิด 11 เมษายน พ.ศ. 2492) เป็น สมาชิกวุฒิสภาไทย ชุดที่ 10 สมาชิกวุฒิสภาไทย ชุดที่ 11 สมาชิกวุฒิสภาไทย ชุดที่ 12 สมาชิกสภานิติบัญญัติแห่งชาติ พ.ศ. 2550 และ พ.ศ. 2557 และเป็นสมาชิกวุฒิสภา ประเภทสรรหา พ.ศ. 2551 และ พ.ศ. 2554
ประวัติ.
นายแพทย์เจตน์ ศิรธรานนท์ เป็นคนจังหวัดเพชรบุรี จบการศึกษา แพทยศาสตรบัณฑิต มหาวิทยาลัยมหิดล , คณะวิทยาศาสตร์ มหาวิทยาลัยมหิดล , ประกาศนียบัตรผู้เชี่ยวชาญเฉพาะทาง เวชปฏิบัติทั่วไป กรมการแพทย์ส่วนกลาง กระทรวงสาธารณสุข และดุษฎีบัณฑิตกิตติมศักดิ์ สาธารณสุข สถาบันเทคโนโลยีแห่งอโยธยา
นายแพทย์เจตน์ยังเป็นกลุ่ม 40 ส.ว. ที่จะร่วมหารือถึงการลงชื่อเพื่อเปิดอภิปรายทั่วไป ครม. สมัคร โดยไม่ลงมติ ตามรัฐธรรมนูญ มาตรา 161
ในเดือนกรกฎาคม พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ 
ในปี พ.ศ. 2562 ได้รับแต่งตั้งเป็นสมาชิกวุฒิสภา
ด้านครอบครัวสมรสกับนางอนงค์รัตน์ ศิรธรานนท์ ต่อมาได้สมรสครั้งที่สองกับ ผู้ช่วยศาสตราจารย์ อุมาพร ศิรธรานนท์ มีบุตรสาวหนึ่งคน ได้แก่ นางสาว นันทนัช ศิรธรานนท์ ผู้พิพากษาศาลชั้นต้นประจำกองผู้ช่วยผู้พิพากษาศาลฎีกา
ซูเปอร์หม่ำ

ซูเปอร์หม่ำ เป็นรายการวาไรตี้ผสมเกมโชว์ โดยมี เพ็ชรทาย วงษ์คำเหลา (หม่ำ จ๊กมก) เป็นพิธีกรดำเนินรายการ ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) และ บริษัท บั้งไฟ สตูดิโอ จำกัด ออกอากาศทางช่องเวิร์คพอยท์ หมายเลข 23 เริ่มออกอากาศครั้งแรกเมื่อวันที่ 3 สิงหาคม พ.ศ. 2557 และออกอากาศในชื่อนี้ครั้งสุดท้ายเมื่อวันที่ 26 มีนาคม พ.ศ. 2567 จากนั้นได้ปรับรูปแบบเป็นรายการ หม่ำแจ๊สโชว์
รูปแบบรายการ.
ซูเปอร์หม่ำ มีรูปแบบรายการที่คล้ายกับหม่ำโชว์ ซึ่งเคยออกอากาศทุกคืนวันเสาร์ ทางสถานีวิทยุโทรทัศน์กองทัพบกช่อง 5 แต่สิ่งที่เปลี่ยนไปคือฉากของรายการ และการแต่งกายของพิธีกร เพื่อให้เข้ากับวันและเวลาออกอากาศใหม่ โดยยังคงรูปแบบการนำเสนอหลักของรายการเดิม
ในระยะแรกของการออกอากาศ รายการ ซูเปอร์หม่ำ มีช่วงหลัก 3 ช่วง คือ ซูเปอร์ Talk, ซูเปอร์ก๊าก และ ซูเปอร์โชว์ ซึ่งเหมือนกับช่วงต่าง ๆ ในรายการ หม่ำโชว์ และ บิ๊กหม่ำ แต่ต่อมาก็ได้เปลี่ยนจากช่วง ซูเปอร์ก๊าก มาเป็นช่วง ซูเปอร์ Fan แทน  และในบางครั้งผู้ช่วยพิธีกรก็จะออกมาสร้างสีสันอยู่บ่อย ๆ และได้มีการเปลี่ยนแปลงเรื่องช่วงของรายการ จากเดิม 3 ช่วงเป็น 4 ช่วง โดยเพิ่มช่วงใหม่คือ ซูเปอร์เกมส์
ช่วงต่าง ๆ ในรายการ.
ช่วงต่าง ๆ ในปัจจุบัน.
ซูเปอร์ Talk.
เป็นช่วงที่จะเชิญ ศิลปิน นักแสดง บุคคลสำคัญในวงการต่าง ๆ หรือคนดัง มาพูดคุยเรื่องส่วนตัวหรือผลงานของตัวเอง อย่างสนุกสนานเป็นกันเอง โดยบางครั้งก็จะมีถั่วงอก ซูเปอร์หม่ำมาสร้างสีสันและความฮาระหว่างการพูดคุย ซึ่งช่วงนี้ก็มีรูปแบบคล้ายกับ ช่วงคุยแบบหม่ำ ๆ ของรายการ บิ๊กหม่ำ 
ซูเปอร์ Fan.
เป็นช่วงที่จะเชิญศิลปิน นักร้องต่าง ๆ มาร้องเพลง และจะนำแฟนคลับของศิลปินต่าง ๆ มาพูดคุย มาร้องเพลง และให้ศิลปิน นักร้องและแฟนคลับมาแลกเปลื่ยนของรักของห่วง หรือไม่ก็ เป็นของชิ้นพิเศษ ซึ่งช่วงนี้เป็นช่วงที่มาแทนช่วงซูเปอร์ก๊าก
ซูเปอร์เกมส์.
เป็นช่วงที่จะเชิญผู้เข้าแข่งขันจากทางบ้านเข้ามาแข่งขันกับดารารับเชิญ โดยจะมีกติกาในแต่ละเกมจะสลับกันไปแต่ละสัปดาห์ เพื่อมอบของรางวัลสำหรับผู้ชนะแต่ละสัปดาห์
ช่วงต่าง ๆ ในอดีต.
ซูเปอร์ก๊าก.
เป็นช่วงที่จะนำตลกคณะต่าง ๆ มาแสดงตลก เพื่อความสนุกสนาน ซึ่งช่วงนี้ก็มีรูปแบบคล้ายกับ ช่วงวงค์คำเหลาคาเฟ่ ของรายการ หม่ำโชว์ และช่วงหม่ำมีศรีสุขของรายการ บิ๊กหม่ำ
ซูเปอร์ Fever.
เป็นช่วงนี้จะนำบุคคลที่โด่งดังตามโซเชียลในช่วงเวลานั้น มาสัมภาษณ์
ฉากรายการ.
ตั้งแต่วันที่ 28 มีนาคม พ.ศ. 2560 ซูเปอร์หม่ำได้ปรับปรุงฉากใหม่ เพิ่มมิติของฉากให้ดูกว้าง และอลังการมากขึ้น โดยเลียนแบบบรรยากาศใจกลางเมืองในต่างประเทศ ออกแบบฉากคล้ายตึกสูงซึ่งมีจอ LED ติดไว้จำนวนมาก ระหว่างรายการจอ LED จะแสดงผู้สนับสนุนของรายการ และโปสเตอร์รายการต่าง ๆ ของช่องเวิร์คพอยท์ คล้ายการโฆษณาภาพยนตร์ ซึ่งแขกรับเชิญที่มาประเดิมฉากใหม่เป็นคนแรกก็คือ ศรราม เทพพิทักษ์ และ กบ สุวนันท์ ปุณณกันต์
สโมสรวอลเลย์บอลเบโลกอร์เรีย

สโมสรวอลเลย์บอลเบโลกอร์เรีย  เป็นสโมสรวอลเลย์บอลอาชีพในเบลโกรอด, ประเทศรัสเซีย โดยทีมนี้เข้าแข่งขันในรัสเซียนวอลเลย์บอลซูเปอร์ลีก นอกจากนี้สโมสรได้รับรางวัลชนะเลิศรัสเซียนวอลเลย์บอลซูเปอร์ลีก 8 สมัย และรัสเซียนคัพอีก 8 สมัย ในการแข่งขันซีอีวีแชมเปียนส์ลีกสโมสรได้รับรางวัลชนะเลิศ 3 สมัย สโมสรวอลเลย์บอลเบลโกรีอยู่อันดับที่ 7 (ณ เดือนตุลาคม ค.ศ. 2016) จากการจัดอันดับสโมสรวอลเลย์บอลชายทวีปยุโรป
ท็อปเชฟไทยแลนด์ (ฤดูกาลที่ 1)

ท็อปเชฟไทยแลนด์ ฤดูกาลที่ 1 เป็นฤดูกาลการแข่งขัน ท็อปเชฟไทยแลนด์ ในฤดูกาลแรก ในปี พ.ศ. 2560 เริ่มออกอากาศครั้งแรกในวันที่ 25 มีนาคม พ.ศ. 2560 โดยออกอากาศทุกวันเสาร์ เวลา 20.20 น. - 21.50 น. ทางช่องวัน 31 ดำเนินรายการโดย แบม - ปีติภัทร คูตระกูล
 สุดยอดเชฟผู้ตัดสินการแข่งขันระดับโลกมาแล้วนับครั้งไม่ถ้วน ผู้อยู่เบื้องหลังความสำเร็จของเชฟทีมชาติไทย ในระดับแชมป์โลก
 สุดยอดเชฟอาหารยุโรป ที่ปรึกษาธุรกิจอาหารให้กับบริษัทยักษ์ใหญ่ระดับประเทศ
 สุดยอดเชฟ ผู้ช่ำชองและเชี่ยวชาญในอาหารไทย ทั้งแบบโมเดิร์นและฟิวชั่น จนได้รับรางวัลระดับโลกมาแล้ว
 สุดยอดเชฟผู้กวาดรางวัลมาแล้วทั้งระดับเอเชีย และระดับโลก 
กรรมการตัดสินในรายการ.
กรรมการพิเศษ 
 เชฟผู้เชี่ยวชาญด้านอาหารทั้งตะวันตกและเบเกอรี่
 นักแสดงสาวชื่อดัง รับเชิญในตอนที่ 12 รอบ Elimination Quickfire Challenge ในภารกิจสร้างสรรค์พาสตาหอย 
ออกอากาศ 25 มีนาคม 2560
"แยกไข่แดง 24 ฟอง"
"หั่นหอมใหญ่ 8 ลูก "
"สับไก่ 3 ตัว "
"แกะหอยนางรม 6 ตัว "
"แล่ปลาทรายแดง 5 ตัว "
"สร้างสรรค์อาหาร 1 เมนูภายในเวลา 30 นาที ที่แสดงความเป็นตัวตนจากวัตถุดิบที่เตรียมในรอบ Quickfire Challenge"
เชฟพีท และ เชฟโป้ง 
เชฟตู่ และ เชฟหนุ่ย
ออกอากาศ 1 เมษายน 2560
ออกอากาศ 8 เมษายน 2560
ออกอากาศ 22 เมษายน 2560
ออกอากาศ 29 เมษายน 2560
ออกอากาศ 6 พฤษภาคม 2560
ออกอากาศ 13 พฤษภาคม 2560

ข้อมูลการออกอากาศ.
ตอนที่ 7.
การแข่งขัน
ตอนที่ 8.
ออกอากาศ 20 พฤษภาคม 2560
"ทำอาหารจากวัตถุดิบแปลก และ อาหารป่า"
ตอนที่ 9.
ออกอากาศ 27 พฤษภาคม 2560
ตอนที่ 10.
ออกอากาศ 3 มิถุนายน 2560
ตอนที่ 11.
ออกอากาศ 10 มิถุนายน 2560
ผู้เข้าแข่งขันแต่ละคนผลัดกันวิ่งไปหยิบวัตถุดิบมาอย่างละ 2 อย่างภายใน 30 วินาที และต้องใช้วัตถุดิบนั้นในการรังสรรค์เมนูอาหารขึ้นมา ไม่บังคับว่าต้องใช้ทั้งหมด 
รังสรรค์เมนูอาหาร 2 เมนู โดยใช้วัตถุดิบที่มาจากกรรมการที่ตนจับฉลากได้
ตอนที่ 12.
ออกอากาศ 17 มิถุนายน 2560
ตอนที่ 13.
ออกอากาศ 24 มิถุนายน 2560
#เปลี่ยนทาง ผู้เข้าแข่งขันที่ชนะในรอบ Elimination Challenge 
#เปลี่ยนทาง ทีม/ผู้เข้าแข่งขันที่เข้าชิงชนะในรอบ Elimination Challenge แต่ไม่ชนะ
#เปลี่ยนทาง ผู้เข้าแข่งขันที่เสี่ยงในการถูกคัดออกจากการแข่งขันในรอบ Elimination Challenge
#เปลี่ยนทาง ผู้เข้าแข่งขันที่ถูกคัดออกในรอบ Elimination Challenge 
#เปลี่ยนทาง ผู้เข้าแข่งขันที่ไม่ได้ถูกเสนอชื่อเข้าชิงชนะและไม่เสี่ยงในการถูกคัดออกในรอบ Elimination Challenge
#เปลี่ยนทาง ผู้เข้าแข่งขันที่ถูกคัดออกในรอบ Quickfire Challenge
#เปลี่ยนทาง ผู้เข้าแข่งขันที่ได้รับสิทธิ์คุ้มกัน ไม่ตกรอบในสัปดาห์นั้น ๆ 
#เปลี่ยนทาง ผู้เข้าแข่งขันที่ถูกคัดออกไปแล้ว แต่ได้กลับเข้ามาในการแข่งขันอีกครั้ง
#เปลี่ยนทาง ผู้เข้าแข่งขันที่ได้ตำแหน่งรองชนะเลิศ
#เปลี่ยนทาง ผู้เข้าแข่งขันที่ได้ตำแหน่งชนะเลิศ 
ข้อมูลการแข่งขัน.
ตารางการคัดออก.
หมายเหตุ
อนิยต

อนิยต คือสิกขาบทที่เกิดจากการล่วงละเมิดสิกขาบทประเภทกึ่งกลางระหว่างครุกาบัติกับลหุกาบัติ ซึ่งสิกขาบทนี้ขึ้นอยู่กับว่าพระวินัยธรจะวินิจฉัยว่าควรจะให้ปรับอาบัติแบบไหนตามแต่จะได้โทษหนักหรือเบาอย่างใดอย่างหนึ่ง ซึ่งมีทั้งหมด 2 ประการดังนี้
คำว่า อนิยต แปลว่า สิกขาบทที่ไม่แน่นอนว่าจะให้ปรับอาบัติเป็นปาราชิก, สังฆาทิเสส หรือปาจิตตีย์ กล่าวคือเมื่อมีผู้พบเห็นหรือได้ยินว่าพระภิกษุอยู่กับสตรีด้วยกันสองต่อสองโดยที่ไม่มีบุคคลที่สาม (ชายผู้ที่รู้เดียงสา) อยู่ด้วย จึงได้ไปรายงานต่อพระวินัยธรให้ได้รับทราบ จากนั้นพระวินัยธรก็จะทำการไต่สวนกับพระภิกษุผู้ถูกกล่าวหา หากพระภิกษุนั้นยอมรับสารภาพว่าได้กระทำใด ๆ อย่างใดอย่างหนึ่งกับสตรีที่อยู่ด้วยกันตามที่โจทก์คฤหัสถ์ได้กล่าวหา ทางพระวินัยธรก็จะทำการวินิจฉัยว่าควรจะให้ปรับอาบัติแบบไหนตามแต่หนักหรือเบาตามทางของพระวินัยอย่างใดอย่างหนึ่ง เช่น
นิสสัคคิยปาจิตตีย์ 30

นิสสัคคิยปาจิตตีย์ คือ ประเภทของโทษที่เกิดจากการล่วงละเมิดสิกขาบทประเภท ลหุกาบัติที่เรียกว่า อาบัตินิสสัคคิยปาจิตตีย์ จัดเป็นอาบัติโทษเบา มีทั้งหมด 30 ประการดังนี้
คำว่า นิสสัคคิยปาจิตตีย์ แปลว่า อาบัติประเภทที่พระภิกษุผู้กระทำผิดโดยการรับหรือได้ของอย่างหนึ่งมา จะต้องทำการสละของนั้นก่อนจึงจะแสดงอาบัติได้ กล่าวคือเมื่อพระภิกษุได้ทำการครองครอบสิ่งของจตุปัจจัย เช่น เงินทอง จีวร บาตร เป็นต้นอย่างมากเกินความจำเป็นจึงถือว่ามีโทษอาบัติ การจะปลงอาบัตินิสสัคคิยปาจิตตีย์ได้นั้นจะต้องทำการสละสิ่งของที่มีอยู่ แล้วทำการปลงอาบัติได้
ปาฏิเทสนียะ 4

ปาฏิเทสนียะ คือ ประเภทหนึ่งของโทษที่เกิดจากการล่วงละเมิดสิกขาบทประเภท ลหุกาบัติที่เรียกว่า อาบัติปาฏิเทสนียะ จัดเป็นอาบัติโทษเบา มีทั้งหมด 4 ประการ ได้แก่
คำว่า ปาฏิเทสนียะ แปลว่า ที่พึงแสดงคืน
กังฟูดังค์ ศึกบาส ทะยานฟ้า

กังฟูดังค์ ศึกบาสทะยานฟ้า , เป็นภาพยนตร์ตลก กำกับโดยผู้กำกับชาวไต้หวันที่มีชื่อว่า จู่ หยินปิง นำแสดงโดย เจย์ โชว และ เฉิง จื้อเหว่ย์
เนื้อเรื่องย่อ.
ซื่อเจี๋ย คือเด็กหนุ่มที่เติบโตในโรงเรียนสอนกังฟู เขามีโอกาสได้ฝึกฝนวิชากังฟูจนฝีมือยอดเยี่ยม และเป็นคนที่มีจิตใจที่ดี ต่อมา หลังได้แสดงฝีมือในการสแลมดั้งอย่างยอดเยี่ยมอย่างที่ทุกคนคาดไม่ถึง เฉินหลี่ เจ้าของไอเดียร้ายๆ และเป็นผู้ที่ใช้ชีวิตอยู่ข้างถนน ได้เลือกตัวซื่อเจี๋ยเข้าทีม และเพื่อช่วยซื่อเจี๋ยตามหาครอบครัวของเขา เฉินหลี่ได้ชวนซื่อเจี๋ยให้ไปเล่นบาสเกตบอลที่มหาวิทยาลัย อย่างไรก็ดี เฉินหลี่คิดจะหาเงินจากความสามารถของซื่อเจี๋ยด้วย
ทีเอ็นเอ เวิลด์ แท็กทีม แชมเปียนชิป

อิมแพ็ค เวิลด์ แท็กทีม แชมเปียนชิป (Impact World Tag Team Championship) เป็นตำแหน่งแชมป์แทกทีมของอิมแพ็ค เรสต์ลิง หรือ (TNA) ก่อตั้งขึ้นเมื่อวันที่ 17 พฤษภาคม ค.ศ. 2007
สถิติในการครองแชมป์.
As of 06, 2025.
อวีวาสเตเดียม

อวีวาสเตเดียม  หรือชื่อจริงว่าสนามกีฬาแลนส์ดาวน์โรด เป็นสนามกีฬาที่ตั้งอยู่ในกรุงดับลิน ประเทศสาธารณรัฐไอร์แลนด์ มีความจุ 51,700 คน (เป็นที่นั่งทั้งหมด) สร้างขึ้นเพื่อแทนที่สนามกีฬาแลนส์ดาวน์โรด (แห่งเดิม) ที่ได้ถูกรื้อถอนออกไปในปี ค.ศ. 2007 ปัจจุบันใช้เป็นสนามเหย้าของฟุตบอลทีมชาติสาธารณรัฐไอร์แลนด์ และ รักบี้ทีมชาติไอร์แลนด์
ในปี ค.ศ. 2009 บริษัท อวีวา กรุ๊ป ไอร์แลนด์ จำกัด (มหาชน) ซึ่งเป็นบริษัทที่ประกอบธุรกิจด้านการประกันชีวิต ของสาธารณรัฐไอร์แลนด์ ได้ซื้อลิขสิทธิ์ในการใช้ชื่อสนาม เป็นระยะเวลา 10 ปี สนามแห่งนี้จึงใช้ชื่อว่า อวีวาสเตเดียม นับแต่นั้นเป็นต้นมา
นอกจากสนามแห่งนี้จะใช้ในการแข่งขันฟุตบอล และ รักบี้ ระดับชาติแล้ว ยังมีศิลปินเพลงระดับโลกหลายราย เช่นวงเอซี/ดีซี , มาดอนน่า , เลดีกากา, ไมเคิล บูเบล หรือวงดนตรีของไอร์แลนด์เองอย่างเดอะสคริปต์ ใช้ในการจัดคอนเสิร์ตเมื่อมาเปิดการแสดงที่กรุงดับลิน อีกด้วย
การเปิดใช้งาน.
สนามกีฬาแห่งนี้เปิดใช้งานอย่างเป็นทางการเมื่อวันที่ 14 พฤษภาคม ค.ศ. 2010 โดยไบรอัน โคเวน นายกรัฐมนตรีและรัฐมนตรีว่าการกระทรวงการต่างประเทศแห่งสาธารณะรัฐไอร์แลนด์
การจัดการแข่งขันฟุตบอล.
สนามอวีวา สเตเดียม ใช้เป็นสนามเหย้าของฟุตบอลทีมชาติสาธารณรัฐไอร์แลนด์ แทนที่สนามกีฬา แลนส์ดาวน์ โร้ด โดยการแข่งขันฟุตบอลนัดแรกที่จัดขึ้นที่สนามแห่งนี้ คือการแข่งขันฟุตบอลนัดพิเศษระหว่างสโมสรฟุตบอลแมนเชสเตอร์ยูไนเต็ด พบกับ ทีมรวมผู้เล่นลีกไอร์แลนด์ (League of Ireland XI) เมื่อวันที่ 4 สิงหาคม ค.ศ. 2010 การแข่งขันนัดดังกล่าวจบลงด้วยชัยชนะของแมนเชสเตอร์ยูไนเต็ด 7–1 โดยพัก จี-ซ็อง ผู้เล่นชาวเกาหลีใต้ของแมนเชสเตอร์ยูไนเต็ด ได้รับการบันทึกว่าเป็นนักฟุตบอลคนแรกที่ยิงประตูได้ที่สนามอวีวา สเตเดียม
และเมื่อวันที่ 22 พฤษภาคม 2024 สนามแห่งนี้ใช้จัดการแข่งขันฟุตบอล ยูฟ่ายูโรป้าลีก 2023-2024 นัดชิงชนะเลิศ เป็นการเจอกันระหว่าง อตาลันต้า พบกับ เลเวอร์คูเซ่น โดย อตาลันต้า เอาชนะเลเวอร์คูเซ่น ได้ 3-0 จากการทำแฮตทริก จาก อเรโอล่า ลุคแมน โดยเป็นนักฟุตบอลคนแรกในประวัติศาสตร์ นับจาก การเปลี่ยนชื่อรายการจากยูฟ่าคัพ เป็นยูฟ่ายูโรป้าลีกที่ทำแฮตทริกในนัดชิงชนะเลิศ และ อตาลันต้า ได้หยุดสถิติไม่แพ้ใคร ของ ชาบี อลอนโซ่ไว้ที่ 51นัด ทำให้อตาลันต้าได้ไปเล่น ยูฟ่าแชมเปี้ยนส์ลีก ฤดูกาล 2024-25ทันที
พันท์เซอร์ 3

พันท์เซอร์คัมพฟ์วาเกิน 3 ((อักษรย่อ Pz.Kpfw. III)) หรือที่เรียกในอีกชื่อหนึ่งคือ พันท์เซอร์ไดร (Panzer III) เป็นรถถังเบาขนาดใหญ่ซึ่งเยอรมนีสร้างขึ้นในช่วงยุค ค.ศ. 1930 และกองทัพเยอรมันได้ใช้อย่างแพร่หลายในสงครามโลกครั้งที่ 2
พันท์เซอร์ 3 นั้นได้รับการออกแบบมาเพื่อใช้ในการต่อกรกับยานเกราะอย่างโดยตรง และมีประสิทธิภาพในการกำจัดรถถังของศัตรูในช่วงแรกของสงคราม แต่ในช่วงปฏิบัติการบาร์บารอสซาในการรุกรานสหภาพโซเวียต เมื่อต้องเผชิญหน้ากับรถถังที-34 ที่มีสมรรถนะสูงทำให้พันท์เซอร์ 3 ต้องเพลี่ยงพล้ำและสูญเสียไปจำนวนมาก ดังนั้นทางกองทัพเยอรมันได้ทำการพัฒนารถถังใหม่ให้ดีจนกลายมาเป็น พันท์เซอร์ 4 หลังจากนั้นพันท์เซอร์3ก็ได้ลดบทบาทลง และมีการนำตัวถังรถ มาติดตั้งปืนขนาด 75 มม. เพื่อเป็นปืนใหญ่อัตตาจรและรถพิฆาตรถถังด้วย
เกิดเพื่อฆ่า

เกิดเพื่อฆ่า  เป็นภาพยนตร์แนวอาชญากรรมปี ค.ศ. 1987 ซึ่งเป็นการร่วมทุนสร้างระหว่างสหรัฐอเมริกาและสหราชอาณาจักร ดัดแปลงเนื้อหาบางส่วนจากนวนิยายอิงอัตชีวประวัติเรื่อง "เดอะ ชอต-ไทม์เมอร์ส" (ค.ศ. 1979) โดยกุสตาฟ แฮสฟอร์ด อดีตผู้สื่อข่าวสงครามของเหล่านาวิกโยธินสหรัฐ ที่เขียนขึ้นเพื่อบอกเล่าประสบการณ์ของตนในช่วงสงครามเวียดนามระหว่างเหตุการณ์การรุกตรุษญวน โดยมี สแตนลีย์ คูบริก ทำหน้าที่เป็นผู้กำกับภาพยนตร์, โปรดิวเซอร์ และ ผู้เขียนบท ร่วมด้วย ไมเคิล แฮร์ และ กุสตาฟ แฮสฟอร์ด ที่เป็นผู้เขียนบทร่วม นำแสดงโดย แอดัม บอลด์วิน, วินเซนต์ โดนอฟรีโอ, อาร์ ลี เออร์มี, ดอเรียน แฮร์วูด, อาร์ลิส โฮเวิร์ด, เควนน์ เมเจอร์ ฮาวเวิร์ด และเอ็ด โอ'รอสส์ เนื้อหาของภาพยนตร์แบ่งเป็นสองช่วง โดยในช่วงแรกจะกล่าวถึงการฝึกทหารใหม่อย่างหนักเพื่อเตรียมพร้อมสำหรับการถูกส่งไปปฏิบัติหน้าที่ในสงครามเวียดนาม และช่วงที่สองกล่าวถึงเรื่องราวเมื่อพวกเขาถูกส่งไปดานังและเว้ระหว่างเหตุการณ์การรุกตรุษญวน โดยชื่อภาพยนตร์ยังอ้างอิงถึงกระสุนปืนชนิด FMJ ที่ใช้สำหรับเหล่าทหารอเมริกันอีกด้วย
"เกิดเพื่อฆ่า" ได้รับคำวิจารณ์ในแง่บวกและยังถูกเสนอชื่อเข้าชิงรางวัลออสการ์สาขาบทภาพยนตร์ดัดแปลงยอดเยี่ยม สำหรับคูบิก, แฮร์ และแฮสฟอร์ต ในปี ค.ศ. 2001 สถาบันภาพยนตร์อเมริกันจัดอันดับให้ภาพยนตร์เรื่องนี้อยู่อันดับที่ 95 ใน 100 ของความตื่นเต้นยอดเยี่ยมจากภาพยนตร์ในรอบ 100 ปี (AFI's 100 Years...100 Thrills)
ชตวร์มเกอชึทซ์

ชตวร์มเกอชึทซ์  หรือเรียกอย่างย่อว่า ชตูก (StuG) เป็นยานหุ้มเกราะรุ่นหนึ่งที่ถูกใช้งานโดยกองทัพเวร์มัคท์และวัฟเฟิน-เอ็สเอ็ส เป็นต้นแบบของยานหุ้มเกราะ อยู่ในช่วงระหว่างสงครามโลกครั้งที่สองซึ่งส่วนใหญ่ประกอบไปด้วย ชตูก 3 และ ชตูก 4 ชื่อทั่วไปส่วนมากของทั้งสองรถถัง ชตูก 3 นั้นถูกสร้างขึ้นบนฐานตัวรถถังของพันเซอร์ 3 ชตูก 3 ได้ถูกตั้งชื่อในตอนแรกว่า "ชตูก" แต่ด้วยการสร้างรถถังชตูก 4 นั้นได้ตั้งชื่อใหม่ให้เป็น ชตูก 3 เพื่อแยกความแตกต่างออกไป ในช่วงแรก, พวกเขาได้มุ่งหมายให้เป็นยานเกราะแท่นปืน ที่เคลื่อนที่เร็ว และให้การยิงสนับสนุนอย่างใกล้ชิดกับทหารราบเพื่อทำลายบังเกอร์ ป้อมปืนกล และตำแหน่งที่ยึดมั่นอื่นๆ ในช่วงสงครามกำลังก้าวหน้า จำนวนของลักษณะของตระกูลชตูกได้ทำให้เพิ่มคุณค่าให้กับกองกำลังพันเซอร์
ภายหลังการรุกรานสหภาพโซเวียตในปี ค.ศ. 1941 ปัญหาที่สำคัญได้ถูกพัฒนาขึ้นเมื่อได้พบว่าอาวุธหลักบนตัวรถถังพันเซอร์ เอ็มเค 2 และ 3 ไม่เพียงพอที่จะรับมือกับรถถังรุ่นใหม่ของโซเวียตอย่างรถถังที-34 และเควี-1 ปืนต่อต้านรถถังหลักของเยอรมัน, 3.7 ซม. แพค 36 ยังไม่สามารถที่จะยิงทะลุเจาะเกราะที่โซเวียตออกแบบ แม้ว่าปืนที่มีประสิทธิภาพมากขึ้นได้ถูกพัฒนาขึ้น, 75 ซม. แพค 40 ป้อมปืนของรถถังพันเซอร์ เอ็มเค 3 รถถังหลักของเยอรมัน ยังไม่สามารถที่จะใส่กระบอกปืนขนาดใหญ่ได้ มันได้ถูกพบ อย่างไรก็ตาม ด้วยไร้ป้อมปืนของชตูกนั้นมีห้องที่เพียงพอในห้องพลขับรถถังเพื่อจัดการกับ 75 ซม. แพค 40 และปรับปรุงแก้ไขได้ถูกจัดการ ยานพาหนะใหม่ได้ถูกทำให้กลายเป็นรถถังพิฆาตที่มีประสิทธิภาพ ไม่เพียงแต่ปืนหลักที่มีประสิทธิภาพที่เพียงพอที่จะทำลายรถถังใหม่โซเวียต แต่ฐานของรถถังพันเซอร์ เอ็มเค 6 ซึ่งมีพื้นฐานที่เคลื่อนที่เร็วและความน่าเชื่อถือสูง และการเพิ่มแผ่นเกราะมากขึ้นผสมกับภาพเงาต่ำทำให้เป็นยานพาหนะที่ยากต่อการทำลาย ชตูก 3 ได้กลายเป็นยานพาหนะติดเกราะที่ถูกผลิตมากที่สุดของนาซีเยอรมนีในช่วงสงครามโลกครั้งที่สอง ด้วยจำนวนบางส่วน 10,000 คันเป็นตัวอย่างที่ถูกผลิตขึ้น
แวมไพร์คิลเล่อร์

แวมไพร์คิลเล่อร์  เป็นวิดีโอเกมที่ผลิตขึ้นในปี ค.ศ. 1986 เป็นเกมแนวแพลตฟอร์ม พัฒนาและจัดจำหน่ายโดยโคนามิสำหรับเครื่องคอมพิวเตอร์เอ็มเอสเอ็กซ์ 2.
ฮอนท์คาสเซิล

ฮอนท์คาสเซิล  เป็นวิดีโอเกมที่ผลิตขึ้นในปี ค.ศ. 1988 เป็นเกมแนวแอคชั่นและแพลตฟอร์ม พัฒนาและจัดจำหน่ายโดยโคนามิสำหรับเกมตู้ และ เพลย์สเตชัน 2 เกมเล่าเรื่องราวของ ไซม่อน เบลมอนต์ ที่ต้องช่วยภรรยาของเขา เซเรนา ที่ถูกลักพาตัวโดยแดรกคูลา ไซมอนต้องผจญภัยผ่าน 6 ด่านเพื่อไปยังด่านสุดท้ายที่เป็นการต่อสู้ระหว่างเขาและแดรกคูลา
คาสเซิลวาเนีย ดิแอดเวนเจอร์

คาสเซิลวาเนีย ดิแอดเวนเจอร์  เป็นวิดีโอเกมที่ผลิตขึ้นในปี ค.ศ. 1989 เป็นเกมแนวแพลตฟอร์ม พัฒนาและจัดจำหน่ายโดยโคนามิสำหรับเกมบอย. ในเนื้อเรื่องนี้, บรรพบุรุษของไซม่อน เบลมอนต์ชื่อ คริสโตเฟอร์ เบลมอนต์เพื่อปราบแดรกคูลา.
ไทยลีกดิวิชัน 1 ฤดูกาล 2540

ไทยลีกดิวิชัน 1 ฤดูกาล 2540 เป็นการแข่งขันฟุตบอลลีกระดับสอง ของไทยฤดูกาลแรก โดยปรับเปลื่ยนจาก ฟุตบอลชิงถ้วยพระราชทาน ข. โดยมี 6 สโมสรที่ตกชั้นมาจาก ไทยแลนด์ลีก ฤดูกาล 2539/40 และอีก 4 สโมสรที่เลื่อนชั้นมาจาก ฟุตบอลถ้วยพระราชทาน ข. ฤดูกาล 2539 โดยเริ่มจัดการแข่งขันอย่างเป็นทางการภายใต้การดูแลของ สมาคมฟุตบอลแห่งประเทศไทย ในพระบรมราชูปถัมภ์ 
ภาพรวมก่อนการแข่งขัน.
เมื่อ พ.ศ. 2540 ก่อนที่การแข่งขันฟุตบอล ไทยแลนด์ลีก ฤดูกาล 2540 จะเริ่มทำการแข่งขัน สมาคมฟุตบอลแห่งประเทศไทยฯ ได้ประกาศลงมาว่า ใน ฤดูกาล 2540 ลีกจะถูกลดจำนวนลงเหลือ 12 สโมสร จึงทำให้มีสโมสรที่ต้องตกชั้นถึง 6 ทีม ซึ่งในภายหลัง ทาง สมาคมฟุตบอลแห่งประเทศไทยฯ จึงได้จัดการแข่งขัน ฟุตบอล ไทยแลนด์ลีก ดิวิชั่น 1 เพื่อรองรับ สโมสรที่ตกชั้นจากไทยลีก และได้เพิ่มอีก 4 สโมสรที่เลื่อนชั้นขึ้นมาจาก ฟุตบอลถ้วยพระราชทาน ข. ฤดูกาล 2539 รวมทั้งหมดเป็น 10 ทีม โดยระบบการแข่งขันคือ สโมสรชนะเลิศจะได้สิทธิ์เลื่อนชั้นสู่ ไทยลีก โดยอัตโนมัติ ส่วนสโมสรรองชนะเลิศ ต้องไปเพลย์ออฟ กับ สโมสรที่จบอันดับที่ 11 ในไทยลีก ด้านการตกชั้น สโมสรอันดับสุดท้ายของลีกจะตกชั้นโดยอัตโนมัติ ส่วนอันดับรองสุดท้าย จะต้องมาเตะเพลย์ออฟกับ สโมสร รองชนะเลิศ ถ้วยพระราชทาน ข. ต่อไป
รอบเพลย์ออฟ ขึ้นชั้น/ตกชั้น.
ทีมอันดับที่ 9 ต้องเล่น เพลย์ออฟ ขึ้นชั้น/ตกชั้น กับทีมรองชนะเลิศ ถ้วยพระราชทาน ข. โดยแข่งขันนัดเดียวรู้ผล สรุปผล จุฬาลงกรณ์ฯ-ราชวิถี ชนะ 3 - 0 ได้ลงเล่นใน ไทยลีกดิวิชัน 1 ในฤดูกาลถัดไป
ผู้ทำประตูสูงสุด.
18 ประตู
12 ประตู
11 ประตู
10 ประตู
9 ประตู
พระเจ้าจ้งคัง

พระเจ้าจ้งคัง  เป็นพระมหากษัตริย์องค์ที่ 4 แห่งราชวงศ์เซี่ย เป็นพระราชโอรสของพระเจ้าฉี่และเป็นพระอนุชาของพระเจ้าไท่คัง พระเจ้าเซียงพระราชโอรสจึงขึ้นสืบราชสมบัติต่อมา
รัชสมัย.
ในวัน "เกิงซฺวี" (庚戌) เดือน 9 ปีที่ 5 ของรัชสมัยเกิดสุริยุปราคา เนื่องจากโหรหลวงในขณะนั้นเป็นคนขี้เมาและกำลังเมา พวกเขาจึงไม่สามารถทำนายสุริยุปราคานี้ได้ ส่งผลให้เกิดความสับสนและตื่นตระหนกในหมู่ราษฎร พระเจ้าจ้งคังจึงส่งขุนนาง Yin ไปลงโทษรัฐมนตรีฝ่ายโหรจากการละเว้นในหน้าที่ เหตุการณ์ได้รับการบันทึกใน "Punitive Expedition of Yin" (胤征) จากชูจิง
พระเจ้าเซียง

พระเจ้าเซียง (สวรรคต 2047 ปีก่อนคริสตกาล) เป็นพระมหากษัตริย์ราชวงศ์เซี่ย เป็นพระราชโอรสของพระเจ้าจ้งคังและพระเจ้าไท่คังเป็นพระปิตุลาของพระองค์ ทรงครองราชย์ระหว่างปี 2075 – 2047 ปีก่อนคริสตกาล รวมทั้งสิ้น 28 ปี กระทั่ง 2047 ปีก่อนคริสตกาลก็เสด็จสวรรคตท่ามกลางความวุ่นวาย ทำให้แผ่นดินว่างเว้นกษัตริย์นานถึง 40 ปี พระเจ้าเซ่าคังพระราชโอรสของพระองค์ จึงได้กอบกู้ราชบัลลังค์ได้สำเร็จ จึงได้เสวยราชย์เป็นรัชกาลถัดมา
พระเจ้าเซ่าคัง

พระเจ้าเซ่าคัง (#เปลี่ยนทาง , นามสกุลของพระองค์คือ ซื่อ 姒) เป็นพระมหากษัตริย์องค์ที่ 6 แห่งราชวงศ์เซี่ยแห่งจีนโบราณ เป็นพระราชโอรสของพระเจ้าเซียง พระราชบิดาถูกปลงพระชนม์ในสงครามต่อพระโอรสทั้งสองของหาน จั๋ว คือ Han Jiao และ Han Yi จิ พระราชมารดาของพระเจ้าเซ่าคัง สามารถหลบหนีและถูกจับตัวได้ในเวลาไม่กี่เดือน หลังพระองค์เติบโตขึ้น เซ่าคังและผู้ติดตามเข้าสู้รบต่อ Han Zhuo โดยสามารถเอาชนะ สังหารเขา และฟื้นฟูราชวงศ์เซี่ย
พระเจ้าจู้พระราชโอรสจึงขึ้นสืบราชสมบัติต่อมา บางครั้ง พระเจ้าเซ่าคังถูกโยงเข้ากับตู้ คัง ผู้คิดค้นไวน์ในตำนานจีน
พระเจ้าจู้

พระเจ้าจู้  เป็นพระมหากษัตริย์ราชวงศ์เซี่ย เป็นพระราชโอรสของพระเจ้าเซ่าคัง ครองราชย์ระหว่าง 1985 – 1968 ปีก่อนคริสตกาล รวมทั้งสิ้น 17 ปี กระทั่ง 1968 ปีก่อนคริสตกาลก็เสด็จสวรรคต พระเจ้าไหฺวพระราชโอรสขึ้นสืบราชสมบัติต่อมา
ในปีที่ 5 ของรัชกาลพระองค์ได้ย้ายเมืองหลวงจากหยวนไปที่เล่าสูและในปีที่ 8 ของรัชกาลมวยจีนถือกำเนิดขึ้นเป็นครั้งแรก
Singer Auction เสียงนี้มีราคา

Singer Auction เสียงนี้มีราคา เป็นรายการโทรทัศน์รูปแบบวาไรตี้ซิงเกอร์เกมโชว์การแข่งขันร้องเพลง ที่ค่าตัวของนักร้องวัดกันที่ราคา ขึ้นอยู่กับความพึงพอใจของดารารับเชิญ ที่มาร่วมแข่งขันประมูลในแต่ละสัปดาห์อีกด้วย ออกอากาศทางสถานีวิทยุโทรทัศน์ไทยทีวีสีช่อง 3 โดยมีเกตุเสพย์สวัสดิ์ ปาลกะวงศ์ ณ อยุธยา (น้าเน็ก) เป็นผู้ดำเนินรายการ ในปี พ.ศ. 2562 ประเทศเวียดนามได้ซื้อลิขสิทธิ์ไปผลิตรายการใช้ชื่อว่า"Sàn chiến giọng hát"ซึ่งออกอากาศทางสถานีโทรทัศน์ (VTV3)
รูปแบบและกติกาของรายการ.
เหล่าผู้ประมูลเสียงร้องที่เป็นดาราหรือนักร้องรับเชิญในวงการบันเทิง และผู้เข้าร่วมรายการแข่งขัน ทั้ง 5 ท่าน มีวงเงินรางรัล 30,000 บาท เพื่อใช้ประมูลนักร้องที่ตัวเองชอบและคิดว่าเสียงดี ซึ่งมีทั้งหมด 4 คน 4 เสียงจาก 4 รอบ โดยมีเวลาประมูลนักร้องในแต่ละแคปซูลแตกต่างกัน คือ
ให้ผู้เข้าแข่งขันเลือกประมูลเสนอราคาก่อนจะมีการร้องเพลง งานนี้ต้องเดาล้วนๆ ว่าผู้เข้าร่วมรายการจากทางบ้านท่านไหนจะชนะคะแนนจากผู้ชมในห้องส่ง หลังจากดาราประมูลเรียบร้อยแล้ว นักร้องจากทางบ้านขึ้นเวทีร้องเพลงจนครบทุกคน โดยมีการตัดสินจากผู้ชมในสตูดิโอกว่า 100 คนจะร่วมกันโหวตให้คะแนนนักร้องทั้ง 4 ซึ่งนักร้องท่านใดทำคะแนนได้มากที่สุดจะเป็นผู้ชนะได้รับเงินประมูล ส่วนดารานักร้องที่ประมูลนักร้องคนนั้นมาได้ จะได้รับเงินรางวัลส่วนที่เหลือจากการประมูลทั้งหมดกลับบ้าน ในระหว่างการเปิดแคปซูลคนที่ 4 เสร็จแล้วก่อนจะทำการประมูลนักร้องในแคปซูลคนที่ 4 นั้นพิธีกรได้เปิดโอกาสให้ผู้เข้าประมูลเสียงร้องตัดสินใจขายนักร้องของตัวเอง โดยจะได้รับเงินประมูลคืน 70% เพื่อใช้เป็นเงินสะสมสำหรับประมูลนักร้องคนต่อไป โดยที่คนที่เคยได้ประมูลนักร้อง 4 คนนั้นไปแล้วจะได้รับสิทธิ์ว่าจะขายหรือไม่ขายนักร้องในแคปซูลของตัวเองหรือแคปซูลคนที่ 4 (กติการูปแบบเก่า - 2 เมษายน - 28 พฤษภาคม พ.ศ. 2560) 
และกติกาใหม่ (ตั้งแต่วันที่ 4 มิถุนายน พ.ศ. 2560 เป็นต้นไป) หลังเสร็จสิ้นการประมูลเสร็จเรียบร้อยตลอดทั้งสามครั้ง ซึ่งจะวัดจากคะแนนจากผู้ชมในสตูดิโอมาเป็นตัวตัดสินในการค้นหาผู้ชนะในแต่ละสัปดาห์ ซึ่งผู้เข้าประมูลที่นักร้องจากสามแคปซูลที่ประมูลมาได้ก่อนหน้านี้สามารถตัดสินใจว่าจะขายหรือไม่ขาย ก่อนที่จะประกาศคะแนนของนักร้องในแคปซูลแรก, แคปซูลที่สองและแคปซูลที่สาม ซึ่งจะมีผลต่อแคปซูลสุดท้ายในการประกาศหาผู้ชนะประจำสัปดาห์ทันที ซึ่งแคปซูลสุดท้ายผู้เข้าประมูลต้องเทเงิน 30,000 บาทให้ทัน แต่ถ้าผู้เข้าประมูลคนนั้นตัดสินใจขายนักร้องทิ้ง จะต้องคืนเงินให้ 30,000 บาทเหมือนเดิม (ทุกครั้งเมื่อนักร้องที่ถูกผู้เข้าประมูลขายแล้วจะต้องตกรอบทันที) แต่ถ้านักร้องชนะด้วยเงินเหลือครึ่งหนึ่ง ผู้เข้าประมูลคนนั้นจะได้เงินกลับบ้าน แต่ถ้านักร้องแพ้ด้วยเงินเหลือครึ่งหนึ่ง ผู้เข้าประมูลคนนั้นจะถูกตัดเงินทันที แต่ถ้านักร้องแพ้ด้วยเงิน 30,000 บาทครบถ้วน ผู้เข้าประมูลคนนั้นจะถูกตัดเงินครบจนหมดและหมดสิทธิ์ประมูลทันที แต่ถ้านักร้องชนะด้วยเงิน 30,000 บาทครบถ้วน ผู้เข้าประมูลคนนั้นจะได้ความถูกต้องกลับบ้านไป
การแข่งขัน.
รายชื่อผู้เข้าประมูลที่ขอใช้สิทธิ์แก้ตัว.
หมายเหตุ.
<templatestyles src="Refbegin/styles.css" />
พระเจ้าปู้เจี้ยง

พระเจ้าปู้เจี้ยง  เป็นพระมหากษัตริย์จีนรัชกาลที่ 11 แห่งราชวงศ์เซี่ย เป็นพระราขโอรสของพระเจ้าเซีย ครองราชย์ 59 ปี เมื่อพระองค์สวรรคต พระเจ้าจียง พระอนุชาขึ้นครองราชย์ต่อ
ยูฟารีดจันส์คัพ

ยูฟ่ารีเจี้ยนส์คัพ (อังกฤษ: UEFA Regions' Cup) เป็นการแข่งขันฟุตบอลยุโรปเหมือนกับยูฟ่าแชมเปียนส์ลีก,ยูฟ่ายูโรปาลีก และ ยูฟ่าคัพวินเนอร์สคัพ แต่ต่างกันตรงที่เป็นทีมระดับท้องถิ่นมาแข่งกันและเป็นการแข่งขันแบบสมัครเล่น จัดโดยยูฟ่าเช่นกัน โดยมีทั้งหมด 38 ทีมจาก 38 ชาติ และต้องไปคัดเลือกกันก่อน 8 ทีม
วิธีการแข่งขัน.
จะมีรอบคัดเลือกก่อนโดยจะนำ 8 ชาติที่ลงสมัครเล่นที่ถูกมองว่าระดับต่ำที่สุด นำมาแข่งกันก่อน เพื่อให้ทีมที่เก่งที่สุดในรอบคัดเลือกลงแข่งขันกับทีมอีกระดับหนึ่ง และจะแข่งกัน 8 กลุ่ม กลุ่มละ 4 ทีม และหาแชมป์กลุ่มไปแข่งรอบแบ่งกลุ่มสุดท้ายโดยมี 8 ทีม 2 กลุ่ม หาแชมป์กลุ่มแข่งชิงชนะเลิศกัน
ทำเนียบแชมป์และการแข่งขันนัดชิงชนะเลิศ.
!width=8%|ฤดูกาล
!width=20%|แชมป์
!width=15%|ผลการแข่งขัน
!width=20%|รองแชมป์
!width=20%|เจ้าภาพ
ทางหลวงแผ่นดินหมายเลข 2 (ประเทศโปแลนด์)

ทางหลวงแผ่นดินหมายเลข 2  เป็นส่วนหนึ่งของเครือข่ายทางหลวงแผ่นดินโปแลนด์ ทางหลวงเส้นนี้เชื่อมจากภาคตะวันตกไปยังภาคตะวันออกของประเทศโปแลนด์ โดยผ่านช่วงชฟีแยต์สกอที่มีพรมแดนประเทศเยอรมนีถึงแตแรสปอลที่มีพรมแดนประเทศเบลารุส และตัดผ่านจังหวัดลูบุช จังหวัดวีแยลกอปอลสกา จังหวัดวุช จังหวัดมาซอฟแช และจังหวัดลูบลิน ทางหลวงแผ่นดินหมายเลข 2 เป็นส่วนหนึ่งของทางหลวงยุโรปอี 30
ยศทหารกองทัพเรือฝรั่งเศส

ตารางข้างล่างต่อไปนี้คือข้อมูลเกี่ยวกับยศทหารของกองทัพเรือฝรั่งเศส
เปรียบเทียบยศทหารเรือ.
ตารางข้างล่างต่อไปนี้คือข้อมูลเกี่ยวกับยศทหารเรือของประเทศที่เคยเป็นอดีตอาณานิคมฝรั่งเศส
วิกตอเรีย จัสติซ

วิกตอเรีย ดอว์น จัสติซ (เกิด 19 กุมภาพันธ์ ค.ศ. 1993) เป็นนักแสดง นักร้อง และนางแบบชาวอเมริกัน เริ่มงานในฐานะนักแสดงเมื่ออายุสิบปี และนับแต่นั้นก็ได้แสดงในภาพยนตร์และละครโทรทัศน์หลายเรื่อง เช่น ละครเรื่อง "โซอีย์ 101" (Zoey 101), "เดอะทรูป" (The Troop), "เดอะเนกเกดบราเธอส์แบนด์" (The Naked Brothers Band), "เดอะเพนกวินส์ออกฟมาดากัสการ์" (The Penguins of Madagascar), "ทรูแจ็กสัน, วีพี" (True Jackson, VP), "วิกตอเรียส" (Victorious), และ "ไอคาร์ลี" (iCarly) ของช่องนิกเกอโลเดียน (Nickelodeon), ละครเรื่อง "อาย์แคนดี" (Eye Candy) ของช่องเอ็มทีวี, ตลอดจนภาพยนตร์เรื่อง "อันโนว์น" (Unknown) และ "เดอะการ์เดน" (The Garden)
นอกจากงานแสดงแล้ว จัสติซยังมีงานดนตรี โดยได้ขับร้องเพลงจำนวนหนึ่งประกอบละครเรื่อง "วิกตอเรียส" และละครเพลงเรื่อง "สเป็กตาคิวเลอร์!" (Spectacular!) ของช่องนิกเกอโลเดียน
เมลวูด

เมลวูด  เป็นอดีตสนามฝึกซ้อมของ สโมสรฟุตบอลลิเวอร์พูล ที่ตั้งอยู่ในย่าน ในเมืองลิเวอร์พูลโดยใช้เป็นสนามฝึกซ้อมของทีมชุดใหญ่และทีมสำรองขณะที่ทีมเยาวชนมีศูนย์ฝึกอยู่ที่ย่าน ซึ่งสนามซ้อมแห่งนี้ถูกสร้างขึ้นเมื่อ ค.ศ. 1959 ในสมัยที่ บิลล์ แชงคลี เป็นผู้จัดการทีม
วอลเลย์บอลชายชิงแชมป์โลก รุ่นอายุไม่เกิน 19 ปี 2017

วอลเลย์บอลชายชิงแชมป์โลก รุ่นอายุไม่เกิน 19 ปี 2017  จะจัดขึ้นเป็นครั้งที่ 3 ของการแข่งขัน และเป็นการแข่งขันชิงแชมป์โลกสำหรับทีมชาติที่มีอายุไม่เกิน 19 ปี โดยอยู่ภายใต้การกำกับของสหพันธ์วอลเลย์บอลระหว่างประเทศ (FIVB) ซึ่งมีกำหนดจัดขึ้นที่ประเทศบาห์เรน ระหว่างวันที่ 25 สิงหาคม – 3 กันยายน ค.ศ. 2017
การคัดเลือก.
สหพันธ์วอลเลย์บอลระหว่างประเทศได้เสนอข้อเสนอเพื่อปรับปรุงจำนวนทีมที่เข้าร่วมแข่งขันในชิงแชมป์โลกสำหรับอายุไม่เกิน 19 ปี
การแบ่งกลุ่ม.
การจับสลากรอบแบ่งกลุ่มจัดขึ้นที่เมืองมานามา ประเทศบาห์เรน ในวันที่ 20 พฤษภาคม ค.ศ. 2017 บาห์เรนในฐานะประเทศเจ้าภาพได้รับให้เป็นทีมวางของกลุ่ม A และอีก 7 ทีมแรกจากอันดับโลก ณ เดือนมกราคม ค.ศ. 2017 จะได้รับให้เป็นทีมวางของแต่ละกลุ่มโดยใช้วิธีสลับฟันปลาในสองแถวแรก สำหรับ 12 ทีมที่เหลือจะถูกจับสลากในสามแถวถัดไป โดยตัวเลขในวงเล็บเป็นลำดับจากอันดับโลก
พิธีสวนสนามวันชาติสาธารณรัฐจีน

พิธีสวนสนามวันชาติสาธารณรัฐจีน เป็นพิธีสวนสนามของกองทัพสาธารณรัฐจีน จัดขึ่นครั้งแรกเมื่อปี ค.ศ. 1936 เป็นครั้งแรกและครั้งเดียวที่มีการจัดสวนสนามในจีนแผ่นดินใหญ่ เริ่มจัดพิธีนี้อย่างต่อเนื่องนับตั้งแต่ ค.ศ. 1949 ภายหลังการอพยพไปตั้งรัฐบาลจีนคณะชาติที่เกาะไต้หวัน 
การเปลี่ยนแปลง.
ตลอดช่วงสมัยประธานาธิบดี เจียง ไคเชก ได้มีการตรวจพลสวนสนาม ก่อนการเรื่มสวนสนาม จนถึงปี ค.ศ. 1964 
นับตั้งแต่ ค.ศ. 1975 กองทหารเกียรติยศสวนสนามปิดท้ายขบวนก่อนเข้ารับโอวาทจากประธานาธิบดี ซึ่งก่อนหน้านั้นกองทหารเกียรติยศสวนสนามเปิดขบวน
ชาลส์ ลาฟตัน

ชาลส์ ลาฟตัน (1 กรกฎาคม ค.ศ. 1899 − 15 ธันวาคม ค.ศ. 1962) เป็นนักแสดง นักเขียนบทภาพยนตร์ โปรดิวเซอร์ และผู้กำกับชาวอังกฤษ ลาฟตันเข้าเรียนที่ราชสถาบันศิลปะการแสดง และแสดงมืออาชีพเป็นครั้งแรกในปี ค.ศ. 1926 เขาเป็นที่จดจำจากบทบาทการแสดงในบทพระเจ้าเฮนรีที่ 8 แห่งอังกฤษ ในภาพยนตร์เรื่อง "The Private Life of Henry VIII" (1933) ของอเล็กซานเดอร์ โคดา ที่ทำให้เขาชนะรางวัลออสการ์ สาขานักแสดงนำชายยอดเยี่ยม
ลาฟตันมีผลงานการแสดงภาพยนตร์ 56 เรื่อง ระหว่างปี 1928–1962 ภาพยนตร์ยอดนิยมของเขาได้แก่ "The Barretts of Wimpole Street", "Mutiny on the Bounty", "Ruggles of Red Gap", "Jamaica Inn", "The Hunchback of Notre Dame" และ "The Big Clock" นอกจากอาชีพการแสดงแล้ว เขายังเป็นผู้กำกับให้กับละครบรอดเวย์หลายเรื่องเช่น "The Caine Mutiny Court-Martial" และ "George Don Juan" ของจอร์จ เบอร์นาร์ด ชอว์ เขายังมีผลงานกำกับภาพยนตร์อีกหนึ่งเรื่องคือ "The Night of the Hunter" (1955) ที่นำแสดงโดยโรเบิร์ต มิตชัมและแชลลี วินเทอร์ส
นอกจากความโด่งดังแล้วยังมีนักแสดงชื่นชอบลาฟตันคือ แดเนียล เดย์-ลูวิส ที่ชอบการแสดงของเขา และกล่าวยกย่องลาฟตันว่า "เขาเป็นนักแสดงภาพยนตร์ที่ยิ่งใหญ่ที่สุดในช่วงเวลานั้น"
ยศทหารกองทัพอากาศฝรั่งเศส

ตารางข้างล่างต่อไปนี้คือข้อมูลเกี่ยวกับยศทหารของกองทัพอากาศฝรั่งเศส
เปรียบเทียบยศทหารอากาศ.
ตารางข้างล่างต่อไปนี้คือข้อมูลเกี่ยวกับยศทหารอากาศของประเทศที่เคยเป็นอดีตอาณานิคมฝรั่งเศส
บรอเดริก ครอว์ฟอร์ด

วิลเลียม บรอเดริก ครอว์ฟอร์ด (9 ธันวาคม ค.ศ. 1911 – 26 เมษายน ค.ศ. 1986) เป็นนักแสดงชาวอเมริกัน เกิดในฟิลาเดลเฟีย รัฐเพนซิลเวเนีย เป็นบุตรชายของนักแสดง เลสเตอร์ ครอว์ฟอร์ด และ เฮเลน บรอเดริก โดยเขาเริ่มการแสดงตั้งแต่อายุ 21 ปี และเป็นที่รู้จักครั้งแรกในละครบรอดเวย์เรื่อง "Of Mice and Men" ในปี ค.ศ. 1939 ได้ประกบกับแกรี คูเปอร์ในภาพยนตร์เรื่อง "Beau Geste" จากนั้นในปี ค.ศ. 1942 เขารับบทบาทเป็นนักโทษผู้สมรู้ร่วมคิดกับเอดเวิร์ด จี. โรบินสันในภาพยนตร์เรื่อง "Larceny, Inc." ในปี ค.ศ. 1949 ครอว์ฟอร์ดประสบความสำเร็จในอาชีพนักแสดง เมื่อได้รับบทเป็นวิลลี สตาร์ก ตัวละครที่ได้รับแรงบันดาลใจมาจากนักการเมือง ฮิวอี ลอง สำหรับบทนี้ครอว์ฟอร์ดได้รับรางวัลออสการ์ สาขานักแสดงนำชายยอดเยี่ยม
ครอว์ฟอร์ดเสียชีวิตเมื่อวันที่ 26 เมษายน ค.ศ. 1986 อายุได้ 74 ปี ในแลนโชมิราจ รัฐแคลิฟอร์เนีย เขามีชื่ออยู่บนฮอลลีวูดวอล์กออฟเฟมถึง 2 ครั้ง ในสาขาภาพยนตร์และโทรทัศน์
กองทัพอมตะ

กองทัพอมตะ (กรีก: , เปอร์เซีย: سپاه جاويدان) เป็นชื่อที่เฮโรโดตัส นักประวัติศาสตร์ชาวกรีกใช้เรียกทหารอาชีพของจักรวรรดิอคีเมนิด โดยใช้เรียกทั้งกับทหารองครักษ์และทหารทั่วไป กล่าวกันว่ากองทัพอมตะคือกองทัพที่แข็งแกร่งที่สุดของเปอร์เซีย ชื่อนี้ยังคงใช้กับกองทัพของราชวงศ์ในยุคต่อมาของอิหร่านจนถึงปัจจุบัน
ชื่อของพวกเขามาจากนโยบายที่รักษาจำนวนของพวกเขาให้อยู่ที่ 10,000 คนเสมอ หากหนึ่งในพวกเขาถูกฆ่าหรือไม่สามารถปฏิบัติหน้าที่ได้ ก็จะมีการเลือกคนอื่นมาแทนที่ ทำให้เกิดความรู้สึกว่าพวกเขาไม่สามารถถูกฆ่าได้ และพวกเขาจะเป็นอมตะและอยู่ยงคงกระพัน
ประวัติศาสตร์.
เชื่อกันว่าเหล่าอมตะถูกรวมตัวขึ้นหลังจากการยึดครองบาบิโลนในปี 539 ก่อนคริสตกาล เชื่อกันว่าแพนเทีย อาร์เตชบอด ผู้บัญชาการหญิง ได้รับการแต่งตั้งให้ปกครองบาบิโลนภายใต้การปกครองของไซรัส เป็นผู้วางแผนการสร้างเหล่ากองทัพอมตะ โดยสถาปนาพวกเขาให้เป็นองครักษ์ชั้นยอด คำโต้แย้งมาจากเซโนฟอน ซึ่งในหนังสือไซโรพีเดีย ซึ่งเป็นชีวประวัติของไซรัสที่แต่งขึ้นบางส่วน ระบุว่าไซรัสเองคือผู้สร้างองครักษ์พระราชวังจากทหารที่น่าเกรงขามที่สุดในกองทัพประจำการของเขา ซึ่งก็คือสปาดา
อย่าให้ฉันคิด

"อย่าให้ฉันคิด" เป็นซิงเกิลของวงรูม 39ในปี พ.ศ. 2559 จากค่ายเลิฟอีส ประพันธ์เนื้อร้อง-แต่งทำนองโดย โอฬาร ชูใจ (โอ แว่นใหญ่ ROOM 39) และเรียบเรียงโดย กฤช วิรยศิริ ,Room39 ออกจำหน่ายในวันที่ 18 กรกฎาคม พ.ศ. 2559
เนื้อเรื่องเพลง อย่าให้ฉันคิด เป็นภาคต่อจากเพลง ความจริง ของพระเอกหนุ่ม “กรรณ สวัสดิวัฒน์” ด้วยเรื่องราวรักสามเศร้า ที่ทุกคนไม่เคยรู้ ในฝั่งของเพื่อนสนิทพระเอกที่คอยอยู่เคียงข้าง รับฟังปัญหาหัวใจของพระเอกมาโดยตลอด แต่เขากลับไม่เคยรับรู้เลยว่าคน ๆ นี้แอบคิดไปไกลจนเกินคำว่าเพื่อน
การตอบรับ.
เพลง อย่าให้ฉันคิด ได้อันดับ 3 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 3 ธันวาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชีวิตรักวุ่น ๆ ของมาดามซุปตาร์

ชีวิตรักวุ่น ๆ ของมาดามซุปตาร์  ละครโทรทัศน์เกาหลีในแนวครอบครัว, ตลก, ดราม่า, โรแมนติก ออกฉายทางสถานีเอสบีเอส ระหว่างวันที่ 16 ตุลาคม ค.ศ. 2012 จนถึงวันที่ 7 เมษายน ค.ศ. 2013 ทุกวันเสาร์และอาทิตย์ ในเวลา 20:40 น. รวมทั้งสิ้น 51 ตอน สำหรับในประเทศไทยออกอากาศทางทรูเอเชียนซีรีส์ ของทรูวิชันส์ ทุกคืนวันพุธ, พฤหัสบดี และศุกร์ เวลา 22.00 น. เริ่มตอนแรก 8 สิงหาคม ค.ศ. 2014
เนื้อเรื่อง.
นัม นา-บี (นาบี–나비 แปลว่า "ผีเสื้อ" ในภาษาเกาหลี) นักแสดงหญิงวัย 35 ปี ผู้เป็นดาราระดับซุปเปอร์สตาร์ของวงการบันเทิงเกาหลี แม้นาบีจะอยู่ในวงการนี้มานานกว่า 20 ปี แต่เธอกลับแสดงไม่ได้เรื่องเลย ทุกเรื่องที่เธอแสดงจะมีแค่หน้าเดียวตลอด แต่นาบีเป็นเจ้าแม่พรีเซนเตอร์ เธอมีผลงานโฆษณาเต็มไปหมด โดยเฉพาะสินค้าแฟชั่น เพราะเธอได้รับการยอมรับว่า มีความงามเป็นอมตะและมีเซนส์ทางแฟชั่นสูงมาก ด้วยความเป็นซุปเปอร์สตาร์ทำให้นาบีเป็นคนโผงผาง พูดจาไม่มีมารยาทต่อใคร และใช้ชีวิตห่าม ๆ แม้เธอจะไม่ได้ตั้งใจก็ตาม เธอพบรักกับนักธุรกิจหนุ่มหล่อ คิม จอง-อุก หรือที่เธอเรียกว่า รอย โดยผ่านการแนะนำของ ยุน ซอล-อา ผู้เปรียบเสมือนที่ปรึกษาและเพื่อนของเธอเพียงคนเดียว โดยที่หารู้ไม่ว่าที่แท้ จอง-อุก เป็นนักลงทุนอสังหาริมทรัพย์ที่หลอกเอาเงินลงทุนของผู้อื่นมาทำธุรกิจแล้วก็หลบหนีไปต่างประเทศ โดยที่ร่วมมือกับซอล-อา เพราะซอล-อา ต้องการจะแก้แค้นนา-บี เพราะนา-บีมีอดีตแค้นต่อเธอ ขณะเดียวกัน อี อู-เจ ทายาทเพียงคนเดียวของห้างเวิลด์ ห้างสรรพสินค้าใหญ่ของเกาหลี ผู้เป็นผู้จัดการฝ่ายการตลาด กำลังจะหาดารามาเป็นพรีเซนเตอร์ของห้าง ก็เลือกเอานัม นา-บี จากที่พบกับเธอโดยบังเอิญอย่างไม่น่าประทับใจ
ขณะที่จอง-อุก หนีไปต่างประเทศ นา-บี และแม่ได้ย้ายเข้าไปอยู่ในครอบครัวของจอง-อุก ซึ่งเป็นครอบครัวธรรมดา ๆ ที่ประกอบอาชีพทำร้านอาหารและหมักเต้าเจี้ยว ที่ต่างจังหวัด แม้จะมีวิถีชีวิตที่เรียบง่ายและแตกต่างไปจากที่นา-บีเคยใช้ แต่เธอก็อดทนและปรับตัวให้เข้ากับทุกคนให้ได้
นักแสดง.
ตัวละครหลัก
ตัวละครประกอบ
บ็อบ เพสลีย์

โรเบิร์ต "บ็อบ" เพสลีย์ (23 มกราคม พ.ศ. 2459 – 14 กุมภาพันธ์ พ.ศ. 2539) อดีตนักฟุตบอลและผู้จัดการทีมฟุตบอลชาวอังกฤษผู้สร้างความยิ่งใหญ่ให้ทีมหงส์แดง ลิเวอร์พูล ในช่วงต้นยุคทศวรรษที่ 70 – ต้นทศวรรษที่ 80
เพสลีย์เริ่มต้นอาชีพนักฟุตบอลกับสโมสรฟุตบอลเล็ก ๆ อย่าง บิช็อป โอ๊คแลนด์ ใน ค.ศ. 1937 ด้วยวัยเพียง 18 ปีกระทั่งทีมหงส์แดง ลิเวอร์พูล ได้ซื้อตัวเข้ามาร่วมถิ่น แอนฟีลด์ เมื่อ ค.ศ. 1939 หรืออีก 2 ปีต่อมาและได้แชมป์ลีกดิวิชัน 1 (เดิม) 1 สมัยในฤดูกาล 1946 – 1947 ซึ่งเป็นฤดูกาลแรกที่ฟุตบอลลีกอังกฤษกลับมาแข่งขันหลังจาก สงครามโลกครั้งที่ 2 ก่อนจะแขวนสตั๊ดกับทีมลิเวอร์พูลเมื่อ ค.ศ. 1954 ด้วยวัย 35 ปีโดยลงเล่นให้ทีมหงส์แดงทั้งสิ้น 253 นัดทำไปได้ 10 ประตู
ใน ค.ศ. 1959 เมื่อ บิลล์ แชงคลี ได้รับแต่งตั้งให้เข้ามาเป็นผู้จัดการทีมลิเวอร์พูลเขาได้ดึงเพสลีย์ให้มาเป็นผู้ช่วยผู้จัดการทีมพร้อมกับพาทีมคว้าแชมป์ลีกดิวิชัน 1 (เดิม) ถึง 3 สมัยกระทั่งแชงคลีประกาศวางมือใน ค.ศ. 1974 เขาได้แต่งตั้งให้เพสลีย์เป็นผู้จัดการทีมสืบต่อจากเขา
ตลอด 9 ปีของการเป็นผู้จัดการทีมลิเวอร์พูลเพสลีย์นำทีมคว้าแชมป์ลีกดิวิชัน 1 (เดิม) 6 สมัย , ยูโรเปียนคัพ 3 สมัย , ยูฟ่าคัพ 1 สมัย , ยูโรเปียนซูเปอร์คัพ 1 สมัย , แชริตีชีลด์ 6 สมัยและ ลีกคัพ 3 สมัยโดยแชมป์รายการสุดท้ายของเพสลีย์คือลีกคัพเมื่อ ค.ศ. 1983 ก่อนจะประกาศวางมือและให้ โจ เฟแกน เข้ามาคุมทีมแทน
ตำแหน่งหลังจากวางมือจากการคุมทีม.
เพสลีย์ได้รับตำแหน่งทูตประจำสโมสรและเป็นที่ปรึกษาให้กับ เคนนี แดลกลีช ในระหว่างการเป็นผู้จัดการทีมถึง 2 ปีกระทั่งได้รับตำแหน่งผู้อำนวยการสโมสรใน ค.ศ. 1986 ก่อนจะวางมือเป็นการถาวรใน ค.ศ. 1992 เนื่องจากอาการป่วยด้วย โรคอัลไซเมอร์ 
ถึงแก่กรรม.
เพสลีย์ถึงแก่กรรมด้วยโรคอัลไซเมอร์ที่ป่วยมานานหลายปีเมื่อวันที่ 14 กุมภาพันธ์ ค.ศ. 1996 ในวัย 77 ปี
วิกเตอร์ แม็กลาเกล็น

วิกเตอร์ แอนดรูว์ เดอ เบียร์ เอเวอร์เลจ แม็กลาเกล็น (10 ธันวาคม ค.ศ. 1886 – 7 พฤศจิกายน ค.ศ. 1959) เป็นนักมวยและทหารในสงครามโลกครั้งที่หนึ่ง ที่ผันตัวมาเป็นนักแสดงภาพยนตร์ เขาเป็นที่รู้จักในฐานะนักแสดงสมทบที่เปลี่ยนคาแรกเตอร์ไปเรื่อย ๆ (character actor) โดยเฉพาะภาพยนตร์ที่มีฉากหลังเป็นตะวันตก และเคยร่วมงานภาพยนตร์กับจอห์น ฟอร์ดและจอห์น เวย์นถึง 7 เรื่อง แม็กลาเกล็นได้รับรางวัลออสการ์ สาขานักแสดงนำชายยอดเยี่ยมในปี ค.ศ. 1939 สำหรับการแสดงของเขาใน "เดอะอินฟอร์แมร์"
ธงชาติลีชเทินชไตน์

ธงชาติลีชเทินชไตน์ เป็นธงสองสี คือสีน้ำเงินและสีแดง แบ่งครึ่งตามแนวนอน มุมบนด้านคันธงมีรูปมงกุฎ สีน้ำเงินแทนท้องฟ้า สีแดงแทน "ไฟในตอนเย็น" ที่มีการจุดทั่วไปในบ้านเรือน ส่วนมงกุฎแทน "ความเป็นอันหนึ่งอันเดียวของประชาชนและองค์พระประมุข" สีของมงกุฎยังไม่เป็นที่แน่ชัด โดย "เดอะเวิลด์แฟกต์บุ๊ก" และรอยเตอร์สระบุว่าเป็นสีทอง ในขณะที่แหล่งอื่น เช่น สารานุกรมบริตานิการะบุว่าเป็นสีเหลือง
ลีชเทินชไตน์ได้รับการสถาปนาในปี ค.ศ. 1719 ในฐานะราชรัฐของจักรวรรดิโรมันอันศักดิ์สิทธิ์และได้รับเอกราชในปี ค.ศ. 1866 ในช่วงเวลาดังกล่าวมีการเลือกสีน้ำเงินและสีแดงมาประกอบธง ในเดือนตุลาคม ค.ศ. 1921 รัฐธรรมนูญของลีชเทินชไตน์ประกาศใช้ธงนี้อย่างเป็นทางการ ต่อมาในปี ค.ศ. 1936 ระหว่างการแข่งขันกีฬาโอลิมปิกในปีนั้น รัฐบาลลีชเทินชไตน์พบว่าธงชาติของตนคล้ายกับธงชาติเฮติ จึงเสนอให้มีการเพิ่มรูปมงกุฎที่มุมบนด้านคันธง ธงรูปแบบดังกล่าวประกาศใช้เมื่อวันที่ 24 มิถุนายน ค.ศ. 1937
แบร์รี โคอี

แบร์รี เอส. ฮีค็อก (26 พฤศจิกายน ค.ศ. 1934 – 16 กรกฎาคม ค.ศ. 2019) เป็นนักแสดงชาวอเมริกันที่ปรากฏตัวในภาพยนตร์และโทรทัศน์ตั้งแต่ปี ค.ศ. 1956–1978 เจ้าของรางวัลลูกโลกทองคำสาขาดาวรุ่งชายแห่งปี
ประวัติ.
แบร์รี ฮีค็อก เกิดในลอสแอนเจลิส รัฐแคลิฟอร์เนีย พ่อของเขา ฟรานซิส เอลเมอร์ "แฟรงก์" ฮีค็อก ทำงานให้กับวอร์เนอร์บราเธอส์และเสียชีวิตด้วยอุบัติเหตุทางรถยนต์ขณะโคอีอายุได้ 6 ปี เขาเข้าเรียนที่มหาวิทยาลัยเซาเทิร์นแคลิฟอร์เนีย และถูกพบโดยแมวมองในระหว่างการเดินทางไปปาล์มสปริงส์ในช่วงกลางคริสต์ทศวรรษ 1950 หลังจากนั้น เขาได้เซ็นสัญญากับทเวนตีท์เซนจูรีฟอกซ์ในฐานะนักแสดง
ภาพยนตร์เรื่องแรก โคอีรับบทเป็นมิสเตอร์เดวิส ในภาพยนตร์เรื่อง "เลิฟมีเทนเดอร์" (1956) ที่นำแสดงโดยเอลวิส เพรสลีย์ ปีถัดมา เขารับบทเป็นร็อดนีย์ แฮริงตัน ในภาพยนตร์เรื่อง "เพย์ตันเพลซ" อิงจากนวนิยายในชื่อเดียวกันของเกรซ เมทาลีอัส ในปี ค.ศ. 1958 เขาปรากฏตัวในภาพยนตร์เรื่อง "เดอะบาร์วาดอส" ของเฮนรี คิง และในปี ค.ศ. 1959 ในภาพยนตร์เรื่อง "บัตน็อตฟอร์มี" ของวอลเตอร์ แลง
ในปี ค.ศ. 1960 โคอีรับบทเป็นสตู คริสเตียน ใน "วันฟุตอินเฮลล์" ร่วมกับแอลัน แลดด์และดอน เมอร์เรย์ ภาพยนตร์เกี่ยวกับชายคนหนึ่งที่สูญเสียภรรยาไป เพราะไม่สามารถจ่ายค่ารักษาได้ ในปีเดียวกันนั้นเอง โคอีได้รับรางวัลลูกโลกทองคำสาขาดาวรุ่งชายแห่งปี ร่วมกับเจมส์ ชิเกตา, ทรอย ดอนนาฮิว และจอร์จ แฮมิลตัน
ในปี ค.ศ. 1962 เขารับบทเป็นฟีลอนใน "เดอะทรีฮันเดรดสปาร์ตันส์" ในปี ค.ศ. 1966 ผู้ช่วยด้านการสื่อสารใน "ท่องทะเลเลือด" และวอลต์ คิลบี ใน "เดอะแคต" เขายังรับบทเป็นเฟรด เซาน์เดอส์ ใน "ดอกเตอร์เดธ: ซีกเกอร์ออฟโซลส์" ในปี ค.ศ. 1973 และรับบทเป็นนักข่าวในภาพยนตร์ชีวประวัติเรื่อง "แมกอาร์เธอร์" แสดงนำโดยนักแสดงเจ้าของรางวัลออสการ์อย่าง เกรกอรี เพก และแสดงภาพยนตร์เป็นครั้งสุดท้ายในบทบาทอาจารย์สอนดำน้ำ ทอม แอนดรูส์ ในภาพยนตร์เรื่อง "จอว์ส 2"
ด้านชีวิตส่วนตัว โคอีแต่งงานกับชาวนอร์เวย์ชื่อ โจรันน์ คริสเตียนเซน (Jorunn Kristjansen) อดีตนางงามจักรวาล 1959 ซึ่งตอนนี้ทำงานเป็นจิตรกร (เกิด ค.ศ. 1940) ลูกชายของพวกเขาชื่อ วิลเลียม ชีว์ โคอี (เกิด ค.ศ. 1966) หลังจากอำลาวงการแสดง โคอีเปิดธุรกิจด้านอาหารเสริมและอาศัยอยู่ในเบรนต์วูด ลอสแอนเจลิส เป็นเวลาหลายปี และเสียชีวิตเมื่อวันที่ 16 กรกฎาคม ค.ศ. 2019 ด้วยโรคไขกระดูกเสื่อม
ซีลพิลโลว์

ซีลพิลโลว์  วงอินดี้ป็อปสัญชาติไทยจากค่าย "ปริณามมิวสิค" เป็นที่รู้จักในคอเพลงอินดี้อย่างเพลง "รองเท้าผ้าใบ" , "โพราลอยด์" และ "หนัก" ก่อนที่จะปล่อยอัลบั้มเต็มชุดแรกอย่าง "Camel Traveling" เมื่อปี 2557 วงมักเป็นที่โดดเด่นและพูดถึงอยู่บ่อยครั้งสำหรับนางเอกมิวสิควิดิโอ หลังห่างหายไปถึงสองปี โดยสมาชิกวงบางคนก็มีโปรเจกต์ดนตรีอย่างเฉลิม นักร้องนำ ก็ร่วมวง Gym and Swim และปล่อยอัลบั้มเต็มที่ชื่อ Seasick ออกมาเมื่อปี 2559 ขณะที่อารอน และ อารยา ก็อยู่เบื้องหลังวงดนตรีอย่าง Wave and So พวกเขากลับมาพร้อมซิงเกิ้ลเปิดตัวอัลบั้มชุดที่ 2 "Sensei"
ประวัติ.
ซีลพิลโลว์มีจุดเริ่มต้นจากการเป็นเพื่อนกันในมหาลัยกรุงเทพของ เฉลิม, ปกรณ์ และอารอน รวมตันเล่นดนตรีในเวลาว่าง หลังจากเรียนจบทุกคนอยากที่จะทำเพลงของตัวเองขึ้นมา จึงนำเดโมเพลงมาเสนอกับค่ายปริณามมิวสิค จากนั้นก็ชักชวน มกรา และ อารยา ผู้ที่มีความสามารถในการแต่งเพลงให้กับศิลปินในค่ายปริณามมิวสิคเข้ามาร่วมเติมเต็มวงในที่สุด พวกเขาปล่อยซิงเกิ้ลแรกในเดือนมกราคม 2556 "รองเท้าผ้าใบ" ซึ่งติดชาร์จวิทยุต่างๆอย่างมาก ก่อนที่จะปล่อยซิงเกิ้ลลำดับที่ 2 "โพลารอยด์" ซึ่งถูกนำไปเป็นเพลงประกอบซี่รียวัยรุ่น ฮอร์โมนส์ วัยว้าวุ่น และซิงเกิ้ลลำดับที่ 3 ขอเมารักให้หัวปักหัวปำ ซิงเกิ้ลลำดับที่ 4 "โอ๋" ซิงเกิ้ลลำดับที่ห้า "หนัก" และซิงเกิ้ลลำดับสุดท้าย "รมิตา" ก่อนจะปล่อยอัลบั้มเต็มชุดแรกในปี 2557 "CAMEL TRAVELING" ในระหว่างนี้มกรา มือกีตาร์ได้ลาออก ได้กฤต พรเสริมสุข มาแทนที่ โดยสมาชิกวงบางคนก็มีโปรเจกต์ดนตรีอย่างเฉลิม นักร้องนำ ก็ร่วมวง Gym and Swim และปล่อยอัลบั้มเต็มที่ชื่อ Seasick ออกมาเมื่อปี 2559 ขณะที่อารอน ก็อยู่เบื้องหลังวง Wave And so ร่วมกับอารยา และยังเป็นทีมงาน Scene Seen Space พวกเขาปล่อยซิงเกิ้ลใหม่หลังห่างหายไปสองปี “Sensei” ซิงเกิ้ลเปิดตัวอัลบั้มชุดที่ 2
อัลบั้ม.
สังกัด ปริณามมิวสิค
ลูคัส แบล็ค

ลูคัส ยอร์ก แบล็ค (เกิดเมื่อวันที่ 29 พฤศจิกายน 1982) เขาเป็นนักแสดงภาพยนตร์และโทรทัศน์ชาวอเมริกัน เขาเป็นที่รู้จักในบทบาทของเขาในซีรีส์โทรทัศน์ CBS เรื่อง อเมริกัน กอธิค (1995) และร่วมแสดงในภาพยนตร์เช่น สลิงเบลด (1996), สุภาพบุรุษอาชา (2000) แฟลช (1997), Crazy in Alabama Friday Night Lights (2004), พลระห่ำสงครามนรก (2005), เร็ว..แรงทะลุนรก ซิ่งแหกพิกัดโตเกียว (2006), Get Low (2009), สงครามเทวาล้างนรก (2010) และ เซเว่นเดย์อินยูโทเปีย (2011) ตั้งแต่เดือนกันยายนปี 2014 เขาได้รับบทเป็นสายลับพิเศษที่มีชื่อว่า คริสโตเฟอร์ ลาซาลล์ ในซีรีส์โทรทัศน์ CBS เรื่อง NCIS: New Orleans 2014-2017
=ประวัติ=
ลูคัส แบล็ค ร่วมแสดงอยู่ในภาพยนตร์ดราม่ายุคสงครามของแซม เมนเดส เรื่อง Jarhead ซึ่งแสดงนำโดยเจค จิลเลนฮาล, เจมี่ ฟ็อกซ์ และปีเตอร์ ซาร์สการ์ด และในภาพยนตร์ดราม่าเกี่ยวกับฟุตบอลในปี 2004 ของปีเตอร์ เบิร์ก เรื่อง Friday Night Lights ที่เขาแสดงประกบบทกับบิลลี่ บ๊อบ ธอร์นตัน แบล็คมีความสัมพันธ์ที่ยาวนานกับธอร์นตัน ซึ่งเริ่มต้นจากการรับบทอันยากจะลืมเลือนในภาพยนตร์รางวัลออสการ์ของธอร์นตัน เรื่อง Sling Blade เขายังกลับไปร่วมงานกับธอร์นตันอีกครั้งในภาพยนตร์ของคอร์แม็ค แม็คคาร์ธี่ เรื่อง All the Pretty Horses
แบล็คที่ไม่เคยเรียนทางด้านการแสดงมาก่อนเลย ประเดิมผลงานชิ้นแรกตอนอายุ 11 ปี โดยร่วมแสดงกับเควิน คอสต์เนอร์ ในภาพยนตร์ปี 1994 ของจอห์น แอฟเน็ต เรื่อง The War หลังจากนั้นเขาได้ร่วมแสดงในภาพยนตร์ของร็อบ ไรเนอร์ เรื่อง The Ghosts of Mississippi, ผลงานการกำกับเรื่องแรกของแอนโตนิโอ แบนเดอรัส เรื่อง Crazy in Alabama และภาพยนตร์เวอร์ชันจอเงินของร็อบ โบว์แมน เรื่อง The X Files 
แบล็คยังร่วมแสดงกับจู๊ด ลอว์ ในภาพยนตร์ของแอนโธนี่ มิงเกลล่า เรื่อง Cold Mountain และในภาพยนตร์อินดี้ เรื่อง Killer Diller และ Deepwater
ผลงาน.
การแสดงทีวีซีรีส์.
=รางวัลและการเสนอชื่อเข้าชิง=
พอล มุนี

เฟรดริช เมชีแลม ไมเออร์ เวย์เซนฟรอนด์ (22 กันยายน ค.ศ. 1895 – 25 สิงหาคม ค.ศ. 1967) เป็นนักแสดงชาวอเมริกัน เกิดในลวีฟและเติบโตในชิคาโก มีผลงานการแสดงภาพยนตร์ทั้งหมด 25 เรื่อง เข้าชิงรางวัลออสการ์ 4 ครั้ง และได้รับรางวัลออสการ์ สาขานักแสดงนำชายยอดเยี่ยม จากการรับบทเป็นหลุยส์ ปาสเตอร์ ในภาพยนตร์เรื่อง "The Story of Louis Pasteur" (1936) และได้รับรางวัลนักแสดงนำชายยอดเยี่ยมจากเทศกาลภาพยนตร์นานาชาติเวนิส รวมถึงมีผลงานแสดงในละครบรอดเวย์อีกหลายเรื่อง เขายังได้รับรางวัลโทนีสาขานักแสดงนำชายยอดเยี่ยม จากการแสดงในละครบรอดเวย์เรื่อง "Inherit the Wind"
ด้านชีวิตส่วนตัว มุนีเป็นคน "ขี้อายมาก" เขาชอบอ่านหนังสือและไปเดินเล่นกับภรรยาของเขาที่เซ็นทรัลพาร์ก เขามักจะมาถึงโรงละครภายในเวลา 7.30 น. เพื่อเตรียมพร้อมสำหรับการแสดงในคืนนั้น หลังเกษียณจากการแสดงเขาอาศัยอยู่ในแคลิฟอร์เนีย และใช้เวลาไปกับการอ่านหนังสือและฟังวิทยุ พอล มุนี เสียชีวิตจากโรคหัวใจเมื่อวันที่ 25 สิงหาคม ค.ศ. 1967 อายุได้ 71 ปี ร่างของมุนีถูกฝังที่สุสานฟอร์เอเวอร์ฮอลลีวูด ชีวประวัติของเขาเขียนโดยเจอโรม ลอว์เรนซ์ ภาพยนตร์เพลงเรื่อง "Actor: The Paul Muni Story" (1978) สร้างมาจากชีวิตจริงของเขา โดยมีเฮอร์เชล เบอร์นาร์ดี แสดงนำ
โรงเรียนสาธิต

โรงเรียนสาธิต (Demonstration School) เป็นโรงเรียนที่จัดตั้งขึ้นภายใต้การดูแลของคณะศึกษาศาสตร์/ครุศาสตร์ของมหาวิทยาลัยต่าง ๆ เพื่อให้เป็นสถานฝึกปฏิบัติการทางการศึกษา และเป็นสถานที่ฝึกการปฏิบัติงานของคณะศึกษาศาสตร์/ครุศาสตร์ก่อนที่นิสิตนักศึกษาจะสำเร็จการศึกษา
โรงเรียนสาธิต คือ โรงเรียนประถมและมัธยมในกำกับของมหาวิทยาลัยต่าง ๆ เพื่อให้เป็นสถานฝึกปฏิบัติการทางการศึกษาและเป็นสถานที่ฝึกการปฏิบัติงานของนักศึกษาหรือเด็กฝึกงานเพื่อที่จะเป็นคุณครูในอนาคตหรือเพื่อใช้เป็นสถานที่ศึกษาวิจัยงานต่างๆ
สำหรับโรงเรียนสาธิตในประเทศไทยนั้นจะเป็นโรงเรียนที่จัดตั้งขึ้นภายใต้การดูแลของคณะศึกษาศาสตร์หรือคณะครุศาสตร์ของมหาวิทยาลัยต่าง ๆ เพื่อให้เป็นสถานฝึกปฏิบัติการทางการศึกษาและเป็นสถานที่ฝึกการปฏิบัติงานของคณะศึกษาศาสตร์หรือคณะครุศาสตร์ก่อนที่นิสิตนักศึกษาจะสำเร็จการศึกษา
การสังเกตการณ์ในห้องเรียน.
การสังเกตการณ์ในห้องเรียนอาจสังเกตการณ์ได้โดยอาจารย์ในมหาวิทยาลัยเพื่อประเมินคุณครูหรือนักเรียนด้วยกระจกหรือกล้องต่างๆที่ถูกซ่อนไว้โดยที่ไม่ให้นักเรียนรู้ว่าอยู่จุดไหน แต่สำหรับโรงเรียนสาธิตในปัจจุบันเกือบทั้งหมดได้มีการเปลี่ยนจากกระจกมาเป็นกล้องวงจรปิดแล้ว แต่ต่างจากโรงเรียนอื่นโดยกล้องวงจรปิดที่ติดตั้งนั้นนักเรียนจะไม่สามารถรู้ได้ว่ากล้องวงจรปิดถูกติดตั้งไว้ที่จุดไหนบ้าง
สังกัดของโรงเรียนสาธิต.
สังกัดมหาวิทยาลัยของรัฐ.
โรงเรียนสาธิตในสังกัดมหาวิทยาลัยของรัฐ มีทั้งหมด 4 แห่ง ดังนี้
สังกัดมหาวิทยาลัยในกำกับของรัฐ.
โรงเรียนสาธิตในสังกัดมหาวิทยาลัยในกำกับของรัฐ มีทั้งหมด 40 แห่ง ดังนี้
สังกัดมหาวิทยาลัยราชภัฏ.
โรงเรียนสาธิตในสังกัดมหาวิทยาลัยราชภัฏ มีทั้งหมด 32 แห่ง ดังนี้
สังกัดมหาวิทยาลัยเทคโนโลยีราชมงคล.
ปัจจุบัน โรงเรียนสาธิตในสังกัดมหาวิทยาลัยเทคโนโลยีราชมงคล มีทั้งหมด 3 แห่ง ดังนี้
สังกัดมหาวิทยาลัยเอกชน.
ปัจจุบัน โรงเรียนสาธิตในสังกัดมหาวิทยาลัยเอกชน มีทั้งหมด 5 แห่ง ดังนี้
พโยม จุลานนท์

พันโท พโยม จุลานนท์ (12 มีนาคม พ.ศ. 2452 – 7 กันยายน พ.ศ. 2523) นามแฝง ตู้คำตัน เป็นนายทหารบก นักปฏิวัติคอมมิวนิสต์ และผู้นำกองโจรชาวไทย ผู้ดำรงตำแหน่งหัวหน้าพรรคคอมมิวนิสต์แห่งประเทศไทย (พคท.) เป็นบิดาของ พลเอก สุรยุทธ์ จุลานนท์ นายกรัฐมนตรีไทยคนที่ 24 และประธานองคมนตรีคนปัจจุบัน 
ประวัติ.
พโยม จุลานนท์ เกิดเมื่อวันที่ 12 มีนาคม พ.ศ. 2452 ที่ตำบลคลองกระแชง อำเภอเมืองเพชรบุรี จังหวัดเพชรบุรี เป็นบุตรของพระยาวิเศษสิงหนาท (ยิ่ง จุลานนท์) กับคุณหญิงเก๋ง วิเศษสิงหนาท อีกทั้งยังเป็นบุตรเขยของพระยาศรีสิทธิสงคราม (ดิ่น ท่าราบ) ต่อมา พโยมได้กลายเป็นพันธมิตรทางการเมืองของจอมพล แปลก พิบูลสงคราม ในคราวรัฐประหารโค่นอำนาจพลเรือตรี ถวัลย์ ธำรงนาวาสวัสดิ์ ใน พ.ศ. 2490 ภายหลัง พโยมเกิดความเห็นไม่สอดคล้องกับแปลก และได้พยายามก่อการปฏิวัติซึ่งล้มเหลว จึงต้องลี้ภัยไปยังประเทศจีน ผ่านทางอำเภอแม่สายและประเทศพม่า
พโยมเดินทางกลับประเทศไทยอีกครั้งใน พ.ศ. 2500 เพื่อเข้าร่วมการเลือกตั้งทั่วไปในเดือนมีนาคม และได้รับเลือกเป็นสมาชิกสภาผู้แทนราษฎรจังหวัดเพชรบุรี ในปีเดียวกันนั้น จอมพล สฤษดิ์ ธนะรัชต์ได้ทำรัฐประหารโค่นล้มรัฐบาลแปลก ภายหลังเหตุการณ์ดังกล่าว พโยมได้อำลาครอบครัวเพื่อเข้าปฏิบัติการเคลื่อนไหวทางการเมืองใต้ดิน โดยใช้นามแฝงว่า "สหายตู้คำตัน" ต่อมาได้เข้าร่วมเป็นสมาชิกคณะกรรมการกลางพรรคคอมมิวนิสต์แห่งประเทศไทย (พคท.) และได้รับแต่งตั้งให้ดำรงตำแหน่งเสนาธิการกองทัพปลดแอกประชาชนแห่งประเทศไทย
พโยมสมรสกับอัมโภช ท่าราบ มีบุตร 3 คน คือ 
ภายหลังการหลบซ่อนตัวและเข้าร่วมปฏิบัติการสงครามกองโจรเป็นเวลาร่วมทศวรรษ พโยมมีอาการป่วยด้วยภาวะหัวใจวาย จึงถูกส่งไปรักษาตัวที่กรุงปักกิ่ง ประเทศจีน ใน พ.ศ. 2521 และได้ถึงแก่อสัญกรรมในเวลาต่อมา